17 Kes Varian Omicron Import Libatkan Individu Tak Divaksin

0

JUMAAT, 7 JANUARI
 – Kementerian Kesihatan Malaysia (KKM) mendapati, daripada 117 kes Covid-19 varian Omicron di negara ini, sebanyak 17 daripada mereka tidak memiliki rekod vaksinasi.

Dapatan itu adalah setakat 4 Jan tahun ini.

Menteri Kesihatan Khairy Jamaluddin berkata tindakan individu terbabit adalah melanggar prosedur operasi standard (SOP) kerana pihak berkuasa menetapkan hanya orang yang sudah menerima vaksin lengkap boleh melakukan perjalanan ke luar negara.


Apa Yang Berlaku Tidak Mengejutkan Rakyat

0

(Komen netizen terhadap SPRM / sumber : TV Pertiwi)

JUMAAT, 7 JANUARI
 – Netizen mula mempersoalkan integriti SPRM di media sosial.
Malah ada yang menganggap perkara itu bukan lah sesuatu yang mengejutkan memandangkan bagi mereka, sesetengah badan berkuasa sudah lama pudar nilai integritinya.

Tinjauan ke ruangan twitter mendapati pelbagai jenis reaksi dari kalangan netizen.

Rata-rata tidak terkejut dengan apa yang terjadi, memandangkan mereka sudah lama tidak meletakkan harapan kebergantungan yang tinggi pada sesetengah badan berkuasa.

Artikel berkaitan

Mangsa Macau Scam ‘berputih mata’, wang simpanan KWSP RM141,000 lesap

Abu Zahar Serah Kedudukannya Kepada Agong

Batal sidang media, ‘Langkah Kinabalu’ didakwa gagal

Dakwaan pesakit tidak terima rawatan di Hospital Kampar tidak tepat – Saksi

Keputusan Tawaran Ke Tingkatan Enam Tahun 2022 Diumum 7 Julai

Bagi mereka, badan-badan berkuasa seperti SPRM ini sudah menjadi satu bahan jenaka sahaja.

Netizen juga berpendapat, Penjelasan Ketua Pesuruhjaya (SPRM), Tan Sri Azam Baki berkenaan pemilikan saham yang dikatakan milik adiknya itu adalah satu alasan yang remeh.

Dan dakwaan bahawa ada pihak yang cuba menjatuhkannya juga tidak diterima netizen.

Selain mendambakan pemimpin yang lebih berintegriti, netizen juga mengingatkan agar para pemimpin tidak memandang rendah pada kebolehan rakyat untuk menilai sesuatu perkara.


Aras Air Sungai Melepasi Bahaya Di Beberapa Negeri

0

( Aras air sungai melepasi bahaya di beberapa negeri iaitu Pahang, Johor dan Melaka/ sumber : TV pertiwi)

JUMAAT, 7 JANUARI
 – Aras air di enam sungai iaitu Pahang dan Johor melepasi tahap bahaya, dengan sekurang-kurang satu sungai menunjukkan trend meningkat setakat pagi tadi.

Berdasarkan maklumat Portal Public InfoBanjir bawah Jabatan Pengairan dan Saliran (JPS), tiga sungai di Johor mencatat amaran merah membabitkan Sungai Muar di Liang Batu, Muar; Sungai Muar di Panchor; dan Sungai Pagoh di Kampung Olak Sepam, Muar.

Bagaimanapun, kedua-dua paras air di Sungai Muar serta Sungai Pagoh itu menunjukkan trend menurun ketika bacaan direkodkan, setakat pagi tadi.

Artikel berkaitan

29 Kes Kematian Dalam Tempoh 24 Jam

Bila Pejuang Agama Mahu Haramkan Rokok?

Pas sedia beri kerjasama kepada SPRM

Maritim rampas 23 bubu naga di Perairan Tanjung Karang

Cecair vape tidak wajar dikeluarkan daripada Akta Racun

Di Pahang, aras air Sungai Pahang di Kuala Sungai Chini, Pekan, merekodkan bacaan 16.25 meter (m), melebihi paras bahaya 14.9m tetapi kini dalam trend menurun.

Manakala aras air Sungai Bera di Jambatan Sungai Bera, Bera, melepasi tahap bahaya dengan aras air setinggi 26.45 meter, dan menunjukkan trend menurun setakat pagi tadi.

Sementara itu, tujuh sungai di tiga negeri melepasi tahap amaran atau jingga, iaitu satu di Pahang, Johor (empat) dan Melaka (dua).

Sungai berkenaan ialah Sungai Kundang di Jambatan Sungai Kundang, Maran, Pahang; Empangan Bekok, Batu Pahat; Sungai Muar, Segamat; Sungai Kesang dan Sungai Tangkak, Tangkak; Sungai Kesang, Jasin; dan Sungai Melaka di Melaka Tengah.


Jumlah Mangsa Banjir Di Lima Negeri Terus Menurun

0

( Jumlah mangsa banjir di 5 negeri terus menurun / sumber : TV Pertiwi)

JUMAAT, 7 JANUARI
 – Jumlah mangsa banjir yang berlindung di pusat pemindahan sementara (PPS) di beberapa negeri yang terjejas terus menunjukkan trend penurunan tengah hari ini.

Di Pahang, jumlah mangsa banjir terus berkurangan tengah hari ini apabila Sekretariat Jawatankuasa Pengurusan Bencana Negeri melaporkan seramai 1,171 orang ditempatkan di pusat pemindahan berbanding 1,369 individu pagi tadi.

Kesemua mangsa daripada 322 keluarga itu ditempatkan di 30 PPS di daerah Bera, Rompin, Pekan, Maran dan Temerloh.

Artikel berkaitan

Mindef lancar DIPKN tahun ini, gubal akta berkaitan industri pertahanan negara

MUDA bantah JAIS larang umat Islam lawat rumah ibadah lain

Jangan Terlibat, Perlu Cari Peluang Pekerjaan Lain

Kalimah Allah: Kerajaan akan kaji secara komprehensif

8.03 Juta Individu Selesai Terima Dos Penggalak

 Selain itu, beberapa jalan masih ditutup antaranya Jalan Bohor Baru dan Jalan Kemayan-Tembangau di Bera, Jalan Ibam-Kampung Aur dan Jalan Kampung Lubuk Batu (Rompin), Jalan Teluk Ganchong Lepar (Pekan) manakala di Maran melibatkan Jalan Serengkam dan Jalan Pekan Sehari Kampung Awah.

Di Negeri Sembilan, data terkini menerusi aplikasi InfoBencana Jabatan Kebajikan Masyarakat menunjukkan mangsa banjir menurun kepada 472 individu membabitkan 113 keluarga dengan empat PPS dibuka setakat tengah hari berbanding 506 individu (124 keluarga) pagi tadi.

Di melaka, jumlah mangsa banjir turut menurun kepada 451 orang daripada 123 keluarga pada 12 tengah hari berbanding 466 orang daripada 128 keluarga pada 8 pagi tadi.


Kabinet Setuju Ibadah Umrah Ditangguh Selama Sebulan

0

( / sumber : TV Perrtiwi)

JUMAAT, 7 JANUARI
 – Kabinet bersetuju untuk menangguhkan perjalanan umrah bermula 8 Januari selama sebulan.

Menteri Kesihatan, Khairy Jamaluddin berkata, penangguhan itu dibuat bagi membolehkan kadar risiko penilaian jangkitan Omicron itu dibuat.

Artikel berkaitan

Merapi meletus lagi, muntahkan awan panas dan lava

Fasa Bertahan, Dipinggir Di Negara Sendiri?

Kerja kilang, E-hailing pekerjaan diminati 300,000 pelajar lepasan SPM

Enam bulan hilang di Mekah, Ustaz Musthafa disahkan meninggal dunia

Kerajaan digesa ubah dasar kemasukan Matrikulasi

Yb Khairy Jamaluddin, Menteri Kesihatan berkata :

“…jemaah menteri semalam telah mengarahkan penangguhan sementara.. ingin ke tanah suci”

Selain itu beliau juga turut menjelaskan mengenai 14 peratus jemaah umrah yang positif belum pernah divaksin

Ujarnya lagi, Menteri Kesihatan ini berkata bahawa :

“ …. kita sedang check sama ada mereka ni disebabkan kesihatan ataupun mereka memang tak ada vaksinasi dan enggan divaksinasi , so we are checking that right now “


Keadaan Terkini Pasca Banjir Di Pahang

0

( Liputan lintas langsung, wartawan TV Pertiwi, Haffiz Azizi di Bentong, Pahang)

JUMAAT, 7 JANUARI
 – Biarpun keadaan banjir di Pahang sudah surut, namun penduduk di kawasan terjejas masih lagi terkesan dengan apa yang berlaku dua minggu lepas.

Lebih lebih lagi, kawasan kediaman mereka dihanyutkan arus deras, jalan raya berlumpur dan dipenuhi oleh kaya  kayu balak.

Bagi meninjau dengan lebih dekat keadaan terkini pasca banjir di pahang, kita terus sahaja lansung bersama dengan rakan setugas Haffiz Aziz yang sudah pun bersiap sedia dari Sungai Temelong, Karak.

Artikel berkaitan

Jalan Batang Kali-Genting Highlands ditutup setahun

PEMUDAH ditambahbaik, Malaysia destinasi mesra perniagaan – Rafizi

Bukan persenda Menu Rahmah, hanya mahu nasi berkuah – Hanafiah

Hentikan bantuan khas sekolah persendirian Cina, tidak patuhi Akta Pendidikan 1996 – Pakar

25 Kes Positif COVID-19 Di Parlimen Mungkin Varian Delta

SILA TONTON DI
SINI


Kerajaan Harap Ibadah Haji Dibenar Tahun Ini

0

( Datuk Idris Ahmad,  Menteri Hal Ehwal Agama berkata berharap Arab Saudi tidak akan sekat atau tutup kemasukan jemaah disebabkan Covid-19 / sumber : TV Pertiwi)

JUMAAT, 7 JANUARI
 – Kerajaan berharap Arab Saudi membenarkan pelaksanaan ibadah haji oleh jemaah luar negara tahun ini, walaupun dunia berhadapan dengan ancaman varian baharu COVID-19, Omicron.

Menteri di Jabatan Perdana Menteri (Hal Ehwal Agama) Datuk Idris Ahmad berkata pihaknya akan mengadakan pertemuan dengan kerajaan Arab Saudi selewat-lewatnya Februari ini bagi membincangkan hal-hal berkaitan termasuk pengekalan kuota seramai 30,000 jemaah setiap tahun.

Datuk Idris Ahmad, Menteri Di Jabatan Perdana Menteri (Hal Ehwal Agama) berkata :

Artikel berkaitan

Kerajaan Johor Mahu Pengkhianat Dihukum

PAS Beri Gambaran GPS Akan Dominasi PRN Sarawak

Najib Mohon Tangguh Keputusan Rayuan Kes SRC

Jangan guna modal politik raih keputusan agong

Pengarah Filem Mentega Terbang beri keterangan di Bukit Aman

“Kita harap soal COVID-19 tidak menjadi penyebab Arab Saudi sekat atau tutup kemasukan jemaah. Setakat ini, Arab Saudi hanya laksanakan semula penjarakan antara saf bagi mengawal jangkitan”

Jelasnya, setakat pertemuan awal dengan kerajaan Arab Saudi Disember lepas, ibadah haji untuk tahun ini masih dibenarkan dan mereka pun tidak berhasrat untuk tutup.

Beliau berharap soal COVID-19 tidak menjadi penyebab Arab Saudi sekat atau tutup kemasukan jemaah. Setakat ini, Arab Saudi hanya laksanakan semula penjarakan antara saf bagi mengawal jangkitan.

Bagi musim Haji 1442 hijrah, Arab Saudi mengehadkan ibadah haji hanya untuk rakyatnya dan golongan ekspatriat yang berada di negara itu susulan pandemik COVID-19 yang belum reda.

Kementerian Kesihatan (KKM) melaporkan 3,543 kes positif baharu COVID-19 pada 6 Januari.

Ketua Pengarah Kesihatan, Tan Sri Dr Noor Hisham Abdullah, yang berkongsi ringkasan laporan itu berkata, ia menjadikan keseluruhan melepasi 2.8 juta kes positif akibat wabak itu di Malaysia setakat ini.


Khutbah Tegur Kakitangan Kerajaan Makan Rasuah

0

JUMAAT, 7 JANUARI
 – Mimbar Jumaat di Selangor memberi amaran laknat ke atas mereka yang terlibat dalam gejala rasuah, khususnya kakitangan awam.

Menurut khatib, sukar untuk mengenal pasti seseorang kakitangan kerajaan itu mengambil wang kerajaan secara salah atau pun tidak.

Bahkan, kata khutbah, wujud pula persepsi mustahil kakitangan kerajaan untuk tidak menjamah hasil pendapatan kerajaan secara tidak sah.


0

(Korea Utara Uji Peluru Berpandu Hipersonik / sumber : TV Pertiwi)

JUMAAT, 7 JANUARI
 – Korea Utara berjaya menguji peluru berpandu hipersonik, dalam ujian pertama seumpama itu oleh negara bersenjata nuklear itu tahun ini, menurut media kerajaan.

Ujian peluru berpandu itu dikatakan tepat mengenai sasaran sejauh 700 kilometer, kata Agensi Berita Pusat Korea (KCNA).

Difahamkan, ia adalah ujian kedua Korea Utara mengenai peluru berpandu hipersonik, senjata canggih sekali gus menandakan kemajuan teknologi terkini dalam pembuatan senjata nuklear di negara itu.

Artikel berkaitan

Menteri Luar Turki selar pihak tutup mata, subahat bakar Quran

HAMAS bincang isu ketegangan Palestin bersama Hezbollah

Bakar al-Quran: Salah guna prinsip kebebasan bersuara

Di Caprio dedah Jho Low guna RM132 juta bayar dana politik Obama

Tujuh Maut Insiden Letupan Bas Di Afghanistan

Peluru berpandu hipersonik bergerak jauh lebih pantas dan lebih tangkas daripada peluru berpandu normal, menjadikannya lebih sukar untuk sistem pertahanan peluru berpandu memintasnya.

“Ujian berkenaan turut mengesahkan semula kawalan penerbangan dan kestabilan peluru berpandu dalam peringkat penerbangan aktif dan menilai prestasi teknik pergerakan sisi baharu yang digunakan pada peluru berpandu hipersonik,” kata KCNA.

Pelancaran itu juga mengesahkan ketahanan sistem peluru berpandu dalam keadaan cuaca musim sejuk.

Seoul dan Tokyo semalam mengesan pelancaran peluru berpandu balistik yang disyaki dari Korea Utara yang jatuh di laut timur semenanjung Korea.

Amerika Syarikat mengecam pelancaran itu, dan menggesa Pyongyang untuk berbincang.

“Ujian peluru berpandu ini juga melanggar beberapa resolusi Majlis Keselamatan Pertubuhan Bangsa-bangsa Bersatu (PBB) dan menimbulkan ancaman kepada negara jiran dan masyarakat antarabangsa,” kata jurucakap Jabatan Negara Amerika Syarikat. – AFP

-Berita Harian


Lagi Rumah Palestin Diroboh Pengganas Israel

0

( Lagi rumah Palestin diroboh pengganas Israel/ sumber : TV Pertiwi)

JUMAAT, 7 JANUARI
 – Perbandaran Israel di Baitulmaqdis Barat terus merobohkan kediaman milik rakyat Palestin di bahagian dijajah, yang turut membabitkan sebuah rumah di kejiranan Silwan di sempadan selatan Masjid al-Aqsa atas alasan dibina tanpa permit.

Menurut agensi berita WAFA, tentera Israel mengepung kawasan milik Sultan Halisi di kawasan Wadi Hilweh di Silwan, sebelum kakitangan majlis perbandaran meneruskan tindakan meroboh rumah itu.

Halisi berkata beliau telah tinggal di rumah seluas 60 meter persegi itu bersama isteri dan empat anaknya yang berusia 13 tahun hingga 6 tahun sejak 2014.

Artikel berkaitan

Ditembak lebih 20 das, penolong ketua kampung maut

Dua maut lelaki bersenjata pisau serang pusat Islam Ismailiah di Lisbon

Hong Kong Lupuskan Ribuan Hamster Cegah COVID-19

Bicara rakyat Malaysia di Guantanamo Bay, ditangguh lagi – Peguam

13 Maut Termasuk Tujuh Kanak-Kanak Kebakaran Di Philadelphia

Sejak itu, perbandaran Israel telah mengganggunya berhubung dakwaan pembinaan rumah tanpa permit selain turut didenda sebanyak sepuluh ribu dolar.

Katanya, sepanjang tahun lalu pihak berkuasa pendudukan mengarahkannya untuk merobohkan sendiri rumah itu tetapi beliau enggan melakukannya.

Akibatnya majlis perbandaran Israel semalam mula merobohkan rumah berkenaan dan turut mengenakan bayaran kepada pemilik sebagai kos perobohan itu yang dianggap melampau.


Lapor Polis, Buat Siasatan – Musa Hassan

0

( Azmi Hassan berkata bahawa perlu buat laporan polis dan jalankan siasatan sekiranya Tan Sri Azam Baki didapati bersalah/ sumber : TV Pertiwi)

JUMAAT, 7 JANUARI
 – Berhubung isu membabitkan salah laku Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki;

Bekas Ketua Polis Negara, Tan Sri Musa Hassan berkata, siasatan perlu dilakukan dan laporan polis perlu dibuat sekiranya benar dakwaan mengatakan Azam Baki bersalah.

Artikel berkaitan

Penduduk Gesa Kerajaan Selamatkan Tanah Melayu Kampung Bharu

Pas kekal jadi pembangkang konstruktif, tidak sertai Kerajaan Perpaduan

Kadar subsidi harga padi naik kepada RM500 setiap tan mulai esok

Siasatan perlu adil, tidak kira kawan atau lawan – Aminuddin Yahaya

179 orang dipindahkan ke PPS di Larut, Matang dan Selama

 Tan Sri Musa Hassan, Bekas Ketua Polis Negara berkata :

“Nombor 1 apa silap dia siasat lah dulu betul ke you tak siasat dulu main cakap je mana boleh kita ada LPPR dia ada lembaga penasihat pun boleh siasat tiada masalah then kalau betul ada salah laku katakan terlibat dengan jenayah then report polis kena dibuat dulu kalau report polis tak dibuat macam mana you katakan dia melakukan kesalahan jadi orang yang tahu kesalahan yang dilakukan buat report polislah jangan main cakap je tanpa report polis.”

Sehubungan itu katanya pihak yang mengetahui salah laku yang dibuat ketua pesuruhjaya SPRM itu supaya tampil membuat laporan polis dan siasatan akan dijalankan ke atasnya bagi mengetahui samada benar mahupun sebaliknya dakwaan yang dibuat.


LPPR Tidak Ada Kuasa ‘Membersihkan’ Azam

0

( Tan Sri Abu Zahar Ujang, Pengerusi Lembaga Penasihat Pencegahan Rasuah (LPPR) tiada kuasa bagi membersihkan nama Tan Sri Azam/ sumber : TV Pertiwi)

JUMAAT, 7 JANUARI
 – Peranan Lembaga Penasihat Pencegahan Rasuah (LPPR) dalam isu dakwaan pemilikan saham oleh Tan Sri Azam Baki bukannya bertujuan membersihkan nama Ketua Pesuruhjaya Suruhanjaya Pencegahan Rasuah Malaysia (SPRM) itu.

Menegaskan perkara itu, Pengerusi LPPR, Tan Sri Abu Zahar Ujang berkata pihaknya juga tiada kuasa untuk berbuat demikian.

Tan Sri Abu Zahar Ujang, Pengerusi Lembaga Penasihat Pencegahan Rasuah (LPPR) berkata :

Artikel berkaitan

PKR Tidak Akan Bekerjasama Lagi Dengan Azmin Ali

Data keciciran murid dianggarkan NGO tidak tepat – KPM

100 Hari Tempoh Menilai Kredibiliti Menteri

Tanding jawatan lain, bukan Presiden dan Timbalan – Khir Toyo

Belanjawan 2023: Tingkat taraf pendidikan, baiki sekolah daif

“Saya setuju bahawa LPPR tiada kuasa untuk membersihkan nama Tan Sri Azam. Kami hanya meminta beliau memberi penjelasan yang sebenar-benarnya di atas segala tuduhan berkenaan saham-saham yang dibangkitkan,”

Memetik laporan Berita Harian, Abu Zahar berkata, tujuan panel lembaga itu memanggil Azam pada 24 November lalu adalah untuk mendapatkan penjelasan berhubung dakwaan berkenaan yang tular di media sosial kerana ia menimbulkan pandangan negatif terhadap SPRM.

Mengulas lanjut, beliau berkata LPPR tidak akan melindungi mana-mana pegawai suruhanjaya berkenaan yang terbabit dalam kesalahan undang-undang khususnya rasuah dan salah guna kuasa.

Pada Rabu lalu, Abu Zahar dalam sidang media khas menyatakan LPPR yang juga satu daripada lima badan pemantau bebas SPRM, mendapati tiada sebarang perlakuan jenayah atau percanggahan kepentingan membabitkan Azam dalam urus niaga saham pada 2015.

Katanya, LPPR dalam mesyuarat khas pada 24 November lalu mendapatkan penjelasan Azam dan Ketua Pesuruhjaya SPRM itu menjelaskan bahawa akaun sahamnya digunakan oleh adiknya, Nasir Baki untuk membeli saham pada 2015.


Perdana Menteri Perlu Campur Tangan Jaga Reputasi SPRM

0

( Zamani Ibrahim berkata bahawa Azam Baki pmesti mendahulukn kemuliaan institusinya dan bekerjasama menjaga kewibawaan SPRM / sumber : TV Pertiwi)

JUMAAT, 7 JANUARI
 – Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki perlu beri kerjasama jika benar mahu menjaga imej SPRM sebagai badan berintegriti.

Presiden Parti BERJASA, Zamani Ibrahim
ketika dihubungi berkata selain Azam Baki perlu disiasat, Perdana Menteri Datuk Seri Ismail Sabri Yaakob juga perlu campur tangan supaya reputasi SPRM dapat terus terpelihara.

Artikel berkaitan

Sistem wakaf Malaysia jadi rujukan pelajar Indonesia

TREND Jangkitan Semakin Meningkat

`Jom Ziarah Gereja’ : Ketua Pemuda UMNO tidak teragak-agak halang program

Arab saudi janji selesaikan isu penginapan jemaah umrah Malaysia

Ada Pihak Cuba Bunuh Karakter Azam Baki – MCW

Zamani Ibrahim, Presiden BERJASA berkata :

“Dia mesti menjaga mendahulukan kemuliaan institusi itu sendiri dan sekiranya perkara ini ingin dia berikan kerjasama hendaklah dia sekurang-kurangnya ambil cuti, berehat dan biarkan perkara itu disiasat supaya nampak dia beri kerjasama nampak dia berada di pihak bersungguh-sungguh untuk menjaga integrity  dan itu dan bersungguh-sungguh dia menjaga kewibawaan dan kemuliaan SPRM itu sendiri.”

Tambah Zamani, Perdana Menteri perlu bersuara apabila membabitkan isu integriti penjawat awam ini dan memberikan ruang agar siasatan secara bersih dijalankan.

“Perdana Menteri mesti memastikan dan bersuara untuk menjaga kebersihan kesucian SPRM itu sendiri dan di sini perdana menteri mesti bersuara untuk campur tangan supaya maknanya sesiapa sahaja yang terlibat dengan isu yang tidak sesuai sebagai orang yang beranggap berintegriti maka hendaklah perdana menteri membersihkan SPRM itu sendiri bagaimana caranya mungkin menteri boleh panggil dia dan nasihatkan dia supaya dia berehat dan berikan ruang kepada badan tertentu untuk menyiasat sebaik-baik mungkin.”


Perlis Benar Masjid Rapat Saf Solat Berjemaah

0

( Negeri Perlis membenarkan semua masjid mula solat berjemaah dengan saf dirapatkan/ sumber : TV Pertiwi)

JUMAAT, 7 JANUARI
 – Semua masjid di seluruh Perlis akan mula solat berjemaah dengan saf dirapatkan, berkuat kuasa solat Subuh pada Sabtu ini.

Yang Dipertua Majlis Agama Islam dan Adat Istiadat Melayu Perlis (MAIPs), Tuanku Syed Faizuddin Putra Jamalullail bertitah, keputusan itu mendapat limpah perkenan Raja Perlis, Tuanku Syed Sirajuddin Putra Jamalullail setelah meneliti perkembangan semasa COVID-19 di negeri ini.

Selain itu, peratusan tinggi vaksinasi lengkap dan peningkatan dos penggalak yang mencapai kadar 16.9 peratus atau 30,575 penerima berdasarkan maklumat terkini pada 2 Januari lalu dan didapati keadaan penularan wabak di Perlis berada dalam keadaan terkawal.

Artikel berkaitan

30 rakyat Malaysia bakal tiba di tanah air esok

Tiada wawasan akhirat jika bersara atas faktor usia – Abdul Hadi

Pahang dedah 29 individu palsu gelaran Datuk, Datuk Seri

Kekalkan TMJ – Kim Pan Gon

Zahid ingatkan PAS jangan berangan sertai Kerajaan PH-BN

Sehubungan itu, baginda mempertimbang dengan penuh hikmah dan teliti serta menilai dengan penuh bijaksana dan berhati-hati dalam menjalankan tanggungjawab Raja Pemerintah dan Ketua Agama Negeri.

Kebenaran ini adalah kepada semua masjid di seluruh Perlis sahaja, manakala surau atau tempat solat umum atau awam kekal tidak dibuka untuk solat berjemaah merapatkan saf.

Baginda bertitah, pematuhan terhadap SOP masih diperketatkan dan tidak dibenarkan sebarang kontak sentuhan fizikal seperti bersalaman.


Rayuan Rosmah Mohon Batal Kes Rasuah Projek Solar Pada 24 Mac

0

JUMAAT, 7 JANUARI
 – Rayuan terakhir Rosmah Mansor untuk membatalkan perbicaraan rasuahnya membabitkan projek tenaga hibrid solar Sarawak bernilai RM1.25 bilion akan didengar oleh Mahkamah Persekutuan pada 24 Mac.

Mahkamah tertinggi negara menetapkan tarikh perbicaraan susulan sebutan rayuan hari ini oleh isteri bekas perdana menteri Najib Razak itu.


Thailand Nilai Situasi Covid-19 Selepas Cuti Tahun Baharu

0

( Perdana Menteri Prayut Chan o-cha sedang meneliti situasi COVID-19 selepas cuti tahun baharu / sumber : the star)

JUMAAT, 7 JANUARI
 – Thailand akan menilai situasi COVID-19 selepas cuti Tahun Baharu sebelum membuat keputusan mengenai langkah-langkah yang perlu dilaksanakan untuk membendung gelombang baharu jangkitan.

Jurucakap kerajaan Thanakorn Wangboonkongchana berkata Perdana Menteri Prayut Chan o-cha sedang meneliti situasi COVID-19 selepas cuti Tahun Baharu berikutan sektor swasta dan awam menyambung semula operasinya.

“Kerajaan akan menilai keadaan termasuk jumlah kes dan kematian baharu dan jumlah pesakit yang mengalami gejala teruk sebelum membuat pelarasan terhadap langkah sedia ada,” katanya dalam satu kenyataan.

Artikel berkaitan

Kerajaan perlu ubah dasar, benarkan kru kabin bertudung

Di Caprio dedah Jho Low guna RM132 juta bayar dana politik Obama

Nama tebing barat ditukar, taktik baru Israel tawan Palestin

WHO Jangka Omicron Bakal Jangkiti Separuh Eropah

Parlimen, NGO bincang bentuk jawatankuasa khas isu Palestin

Prayuth dijangka mempengerusikan mesyuarat Pusat Pentadbiran Situasi COVID-19 (CCSA) pada Jumaat untuk membincangkan isu penting termasuk penggantungan program bebas kuarantin “Test & Go”, tempoh kuarantin untuk pelancong yang memasuki Thailand, dan pembukaan semula pub dan bar untuk membendung penularan COVID-19 di negara itu.

Sementara itu, Gabenor Bangkok Asawin Kwanmuang berkata Pentadbiran Metropolitan Bangkok (BMA) telah bersedia dengan petugas perubatan, peralatan, ubat-ubatan dan katil pesakit sekiranya terdapat lonjakan baharu kes Omicron.

Beliau berkata BMA menyediakan 40 tapak kuarantin komuniti dengan kira-kira 5,000 katil untuk merawat pesakit COVID-19. Selain itu, Jabatan Perkhidmatan Perubatan turut menyediakan kira-kira 25,000 katil untuk pesakit di hospital dan hospital lapangan.

Dalam tempoh 24 jam yang lalu, Thailand merekodkan 3,899 kes baharu COVID-19 dan 19 kematian, menjadikan jumlah jangkitan dalam negara kepada 2,239, 475 kes dan 21,769 kematian.

Setakat ini, Thailand merekodkan 2,338 kes Omicron di 55 wilayah.

Sementara itu, Timbalan Jurucakap CCSA Dr Sumanee Wacharasin memberi amaran kes COVID-19 boleh mencecah ‘berpuluh-puluh ribu’ setiap hari jika orang ramai mengabaikan langkah-langkah pencegahannya.

“Penularannya akan dapat dilihat dalam tempoh dua minggu akan datang,” katanya. – Bernama


Tunggu Surat Saman – Azam Baki

0

(Tan Sri Azam Baki berkata surat saman akan dikeluarkan kepada mereka kerana telah mencemarkan reputasinya dan SPRM / sumber : TV Pertiwi)

JUMAAT, 7 JANUARI
 – Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki akan mengeluarkan saman ke atas mereka yang telah mencemarkan reputasinya dan SPRM.

Katanya, tindakan tegas akan diambil bagi memastikan dakwaan yang tidak berasas itu tidak berulang.

Artikel berkaitan

Tidak Bertanding, Shahrir Enggan Berselindung Di Sebalik Kedudukan Politik

SPRM ambil keterangan Ketua Pembangkang

Banjir di Johor terburuk sejak tahun 2006

Nilai Agama & Penghayatan Jati Diri Perlu Diperkasa – iGuru

Abdul Rasheed calon tepat, paling sesuai jadi Gabenor BNM

Tan Sri Azam Baki, Ketua Pesuruhjaya Suruhanjaya Pencegahan Rasuah Malaysia (Sprm)

“Just wait’ (tunggu)…. saman akan dibuat ke atas orang itu”

Pada sidang akhbar khas bersama Lembaga Penasihat Pencegahan Rasuah (LPPR) di Ibu Pejabat SPRM, Rabu lepas, Azam memaklumkan terdapat usaha beberapa pihak yang berkepentingan atau mempunyai agenda yang tidak baik terhadap SPRM.

Pihak berkenaan mengambil kesempatan untuk terus menghakis kepercayaan masyarakat ke atas agensi itu dengan menjadikannya sasaran serangan bertubi-tubi.

Setelah mendapatkan nasihat peguam, Azam telah membuat keputusan untuk mengambil tindakan undang-undang terhadap mereka.

Sidang akhbar itu dibuat bagi menjawab dakwaan berhubung salah laku yang dikatakan membabitkan pegawai tinggi di suruhanjaya berkenaan.

Mengulas lanjut, Azam berkata, mereka yang terlibat sudah dikenal pasti dan mendakwa mereka digunakan pihak tertentu untuk memberi tekanan ke atas SPRM.


Vaksinasi Populasi Dewasa Hampiri 100 Peratus

1

( Vaksinasi di Malaysia hampir mencapai 100 peratus/ sumber : TV Pertiwi)

JUMAAT, 7 JANUARI
 – Hanya 2.3 peratus sahaja lagi diperlukan negara untuk mencapai angka 100 peratus populasi dewasanya lengkap divaksinasi.

Berdasarkan data Kementerian Kesihatan Malaysia KKM menerusi laman CovidNow, setakat 11.59 malam Khamis seramai 22, 876 ribu 224 individu atau 97. 7 peratus daripada populasi dewasa di negara ini telah melengkapkan suntikan vaksin Covid-19.

Setakat Khamis juga, 98.9 peratus atau 23,162,767 individu daripada populasi dewasa sudah menerima sekurang-kurangnya satu dos vaksin.

Artikel berkaitan

Fenomena ‘Bossku’ dalam UMNO belum berakhir – Khairy

Inspektor Sheila didakwa ugut, aibkan kehormatan

Melampau, pelawak Singapura hina, perlekeh Malaysia

Persatuan Bas Sekolah Tiada Hak Letak Harga, Tapi Ramai `Bungkus’ Angkara Pandemik

KDN, Kerajaan Malaysia tarik balik rayuan kes kalimah Allah

Bagi populasi remaja berusia 12 hingga 17 tahun pula, seramai 2,763,787 individu atau 87.8 peratus daripada mereka telah melengkapkan vaksinasi manakala 2,854,126 individu atau 90.7 peratus menerima sekurang-kurangnya satu dos vaksin Covid-19.

( COVIDNOW papar angka kematian baharu akibat jangkitan Covid-19 / sumber : TV Pertiwi)

Sementara itu, kementerian kesihatan Malaysia (KKM) melaporkan 19 kematian baharu akibat jangkitan Covid-19 setakat tengah malam tadi.

Ini menjadikan jumlah keseluruhan kematian disebabkan pandemik itu kini sebanyak 31,628 orang, daripada 2.76 juta kes positif Covid-19 yang dikesan di negara ini.

Menurut data KKM di portal CovidDNow, empat daripada 19 kes kematian yang dilaporkan berlaku di luar hospital atau brought-in-dead (BID).


13 Ditahan Pandu Secara Mabuk Sekitar Ibu Negara

0

( 13 ditahan pandu secara mabuk sekitar ibu negara/ sumber : TV Pertiwi)

ISNIN, 10 JANUARI
 – Seramai 13 pemandu ditahan dalam Operasi Samseng Jalan, Op Motosikal Pelbagai didapati memandu di bawah pengaruh alkohol.

Ketua Jabatan Siasatan dan Penguatkuasaan Trafik, JSPT Kuala Lumpur, Asisten Komisioner Sarifudin Mohd Salleh dalam satu kenyataan berkata, 13 suspek yang ditahan itu berusia antara 26 hingga 43 tahun.

(Asisten Komisioner Sarifudin Mohd Salleh, Ketua Jabatan Siasatan dan Penguatkuasaan Trafik, JSPT Kuala Lumpur / sumber : TV Pertiwi)

Asisten Komisioner Sarifudin Mohd Salleh, Ketua Jabatan Siasatan dan Penguatkuasaan Trafik, JSPT Kuala Lumpur berkata :

Artikel berkaitan

Dua bekas PM disaman berhubung penamatan projek HSR

Mesyuarat Dewan Rakyat berlangsung pada 19 dan 20 Disember

Nga Kor Ming suruh Hadi bertaubat

Akta Antigangguan Seksual dikuat kuasa secara berperingkat

Cecair vape tidak wajar dikeluarkan daripada Akta Racun

“Jabatan Siasatan dan Penguatkuasaan Trafik akan terus mempertingkatkan skop operasi kami pada hujung minggu untuk membanteras sepenuhnya aktiviti samseng jalanan serta menjaga keselamatan pengguna jalan raya,”

Menurut Sarifudin, kesemua mereka dibawa ke Balai Polis Trafik Kuala Lumpur dan akan didakwa.

Ujar beliau, pemandu terbabit ditahan dalam operasi yang bermula Jumaat lalu hingga hari ini.

Sementara itu, Operasi sama yang diadakan di sekitar kawasan bandar termasuk Jalan Raja Laut dan Jalan Pahang, turut menyaksikan lapan orang ditahan kerana melakukan aksi berbahaya.

Katanya, sebanyak 350 saman dikeluarkan sepanjang operasi itu dan sembilan motosikal dirampas kerana ubah suai secara haram.


14 juta penduduk Tianjin diarah jalani saringan COVID-19

0

(Penduduk Tianjin di China beratur untuk menjalani ujian calitan COVID-19 / sumber : berita harian)

ISNIN, 10 JANUARI
 – Bandar Tianjin di utara China menyarankan hampir 14 juta penduduknya untuk kekal di rumah ketika saringan COVID-19 besar-besaran dilaksanakan.

Saringan itu susulan 165 kes baharu COVID-19 dikesan di China dalam tempoh 24 jam baru-baru ini termasuk dua kes yang berpunca daripada varian Omicron.

Menurut kenyataan Suruhanjaya Kesihatan Nasional hari ini, daripada jumlah itu, 92 kes adalah penularan tempatan, kebanyakan dilaporkan di wilayah Henan dan Shaanxi.

Artikel berkaitan

Umat Islam Afghanistan hanya bertahan dengan roti dan teh di bulan Ramadan

Bakar Quran: Malaysia kutuk tindakan biadap Patrioterne Gar Live

Gara-gara perpecahan politik, Libya sambut Aidilfitri pada dua tarikh berbeza

Penduduk Berjanji Berdiri Teguh Selepas Salhiya Dirobohkan

Varian Omicron berasal daripada tikus

Suruhanjaya itu juga memaklumkan, Tianjin kini menjadi lokasi baharu yang mencetus kebimbangan selepas lebih 20 kes COVID-19 dilaporkan dalam beberapa hari lalu, dengan kebanyakannya kes import.

Media negara itu melaporkan, kes berkenaan merangkumi sekurang-kurangnya dua varian Omicron serta 15 jangkitan dalam kalangan pelajar sekolah rendah dan menengah.

Bandar berhampiran Beijing itu melancarkan saringan besar-besaran awal hari ini, dengan menasihatkan penduduk kekal atau berada berhampiran kediaman masing-masing supaya sedia untuk menjalani saringan peringkat komuniti.

Penduduk Tianjin dimaklumkan bahawa aplikasi pengesanan kontak COVID-19 dalam telefon pintar mereka tidak akan bertukar hijau selagi tidak mendapat keputusan negatif dalam ujian saringan berkenaan.

Setakat ini, China yang menjadi lokasi pertama kemunculan COVID-19 pada 2019, hanya melaporkan sejumlah kecil kes Omicron.

Pihak berkuasa China juga sedang bergelut dengan pusat penularan lebih besar di bandar Xi’an, yang mencetus persoalan mengenai dasar sifar tolak ansur dalam pelaksanaan perintah berkurung serta pelaksanaan saringan besar-besaran.

Mereka antara lain berdepan rungutan penduduk Xi’an berhubung pengurusan perintah berkurung yang kucar-kacir, termasuk kekurangan akses pada makanan dan keperluan harian.

Bandar itu turut berdepan beberapa isu yang tular di media sosial, antaranya kes keguguran dialami seorang wanita yang mengandung lapan bulan selepas tidak dibenarkan masuk ke hospital tanpa menjalani ujian saringan COVID-19. – AFP

Tiada kes kematian baharu dilaporkan di China, menjadikan jumlah kumulatif di negara itu kekal kepada 4,636 maut dengan 103,619 kes positif setakat ini. – AGENSI

-BeritaHarian


0

ISNIN, 10 JANUARI
 – Seorang pengarah urusan syarikat dan seorang jurutera yang ditahan Suruhanjaya Pencegahan Rasuah Malaysia (SPRM) Johor semalam, direman enam hari bermula hari ini. Tempoh reman sehingga 15 Jan itu dikeluarkan oleh Majistret Nurmardiana Mamat di Mahkamah Majistret, di sini hari ini.

Lelaki berusia 41 dan 52 tahun itu ditahan pukul 7 malam semalam (Ahad) di pejabat SPRM Johor Bahru kerana disyaki mengemukakan tuntutan palsu bagi projek pembinaan jambatan sementara di Segamat, bernilai lebih RM250,000, enam tahun lepas.


Empat juta penduduk Israel mungkin dijangkiti Covid-19

0

(Antara dua hingga empat juta penduduk Israel dijangka dijangkiti dengan Covid-19 / sumber : sinar harian)

ISNIN, 10 JANUARI
 – Hampir 40 peratus daripada penduduk Israel dijangka dijangkiti oleh Covid-19 dalam gelombang semasa virus itu, kata Perdana Menteri, Naftali Bennett pada Ahad.

“Data yang dibentangkan pada mesyuarat Kabinet menunjukkan bahawa di Israel, antara dua hingga empat juta rakyat secara keseluruhan akan dijangkiti gelombang semasa ini,” ciap Bennett dalam akaun Twitternya.

Israel yang mempunyai 9.4 penduduk telah menyaksikan jangkitan hampir empat kali ganda sepanjang minggu lalu berbanding sebelumnya.

Artikel berkaitan

Twitter benarkan media kenakan bayaran kepada pengguna

Maghribi Ikuti langkah Kanada, Sepanyol, Australia Halang Pelancong China Masuk

Penduduk Berjanji Berdiri Teguh Selepas Salhiya Dirobohkan

Robot Pintar Edar Air Zamzam Beroperasi Kembali

Gempa bumi: 23 juta penduduk terjejas, angka korban lepasi 5,000

Menurut Kementerian kesihatan, terdapat 17,518 jangkitan baharu pada Sabtu lalu.

Lebih 1.5 juta kes Covid termasuk 8,269 kematian telah direkodkan secara rasmi di Israel. – Agensi

-SinarHarian


Empat Tertimbus Lombong Arang Batu Runtuh Di Pakistan

0

( Empat tertimbus lorong arang batu runtuh di Pakistan / sumber : TV Pertiwi)

ISNIN, 10 JANUARI
 – Sekurang-kurangnya dua terbunuh apabila lombong tempat mereka bekerja runtuh di Darra Adamkhel, Pakistan.

Sumber Penyelamat 1122 berkata, kejadian runtuhan yang berlaku akibat daripada hujan lebat berterusan sejak beberapa hari lalu.

Katanya, buat masa ini, empat buruh dikesan tertimbus dalam runtuhan berkenaan.

Artikel berkaitan

Mahkamah Kuwait perintahkan Jho Low dihukum penjara 10 tahun

COVID-19: Kes kalangan kanak-kanak AS rekod lebih 10 juta

Tiada laporan rakyat Malaysia terbabit gempa di Turkiye

14 Mei – pilihan raya Presiden Turkiye

Malaysia kutuk serangan terhadap jemaah Palestin, pencerobohan Israel di Al-Aqsa

Bagaimanapun, tiga ditemukan dalam keadaan cedera, manakala seorang pelombong disahkan terkorban.

Mayat kini dipindahkan ke hospital Shiney Killay untuk siasatan lanjut sebelum diserahkan kepada keluarga untuk urusan pengebumian.

Bagaimanapun seorang lagi pelombong yang cedera disahkan meninggal dunia ketika menerima rawatan di hospital.

Sementara itu, jurucakap pasukan penyelamat berkata, pihaknya akan terus melancarkan operasi pencarian berikutan ada lagi buruh yang dilaporkan hilang.

“Kita akan teruskan operasi mencari dan menyelamat dan kawalan keselamatan di kawasan terbabit diperketatkan,” katanya. – Agensi

-ismaweb.net


Hanya Bayar Rm2,500 Boleh Dapat Sijil Vaksinasi?

0

(Tangkapan di perbualan aplikasi Whatsapp mengenai khidmat membuat sijil vaksinasi palsu /sumber : TV Pertiwi)

ISNIN, 10 JANUARI
 – Tular satu mesej di aplikasi WhatsApp mendakwa dengan bayaran hanya RM2,500 sahaja bagi setiap individu, boleh terus mendapatkan sijil digital vaksinasi dalam MySejahtera secara palsu.

Individu yang menawarkan sijil digital itu mendakwa pembeli akan ‘selamat’ jika diperiksa oleh penguat kuasa selain sijil tersebut boleh digunakan di semua tempat.

Menurut sumber, sijil tersebut juga akan dipaparkan dengan maklumat pembeli itu sendiri seperti nama dan nombor kad pengenalan pada aplikasi MySejahtera.

Artikel berkaitan

Dewan Rakyat kecoh ketika bahas usul percaya terhadap PM

Dicalon Speaker Parlimen, ADUN Gurun letak jawatan

Dakwaan tawar RM10 juta pemerhati politik mohon maaf pada SPRM

Kebocoran siasatan SPRM terhadap Nazlan telah dijelaskan

Polis larang terbangkan dron di kawasan tumpuan PRN

Melalui mesej pembeli hanya perlu menyediakan salinan kad pengenalan dan ID MySejahtera dan mengambil masa dua minggu selepas pembayaran dibuat sebelum MySejahtera pembeli dikemas kini dengan sijil tersebut.

Individu itu juga mendakwa, MySejahtera pembeli akan dikemas kini sehingga dos yang disyorkan selain turut akan menerima kemas kini dos penggalak.


Jangan Sampai Parti Melayu Sahaja Tinggal, Tapi Tanah Tergadai – MPM

0

(Shahbudin Embun,  Pengerusi Biro Politik Majlis Perundingan Melayu (MPM) / sumber : TV Pertiwi)

ISNIN, 10 JANUARI
 – Jangan sampai parti Melayu sahaja yang banyak tetapi tiada langsung Tanah Rizab Melayu yang tinggal.

Demikian luahan berbaur amaran – oleh Pengerusi Biro Politik Majlis Perundingan Melayu (MPM), Shahbudin Embun yang berasa kesal dengan tindakan sesetengah pihak menggadaikan Tanah rizab Melayu.

Beliau berkata, sangat menyedihkan apabila Tanah rizab Melayu juga yang diambil telah bertukar status kepada tanah freehold atau Tanah Pegangan Bebas yang boleh dimiliki oleh golongan bukan Melayu.

Artikel berkaitan

Anwar nafi buat dakwaan tanpa asas ke atas PN

Tuntutan 9 Kerusi Makkal Sakhti Daripada BN Tidak Realistik

Harga Ais Akan Dinaikkan – Pengusaha

Sindiket curi kereta seludup ke negara jiran tumpas

Pemain hoki digantung, tidak dibenarkan mewakili negara

Shahbudin Embun selaku Pengerusi Biro Politik Majlis Perundingan Melayu (MPM) berkata :

“Saya ingin merasa kesal kerana isu tanah simpanan melayu ini dan mengikut perlembagaan negara setiap pengambilan tanah melayu rizab melayu ini mesti diganti itu memang tercatat di dalam perlembagaan dan yang lebih menyedihkan sekarang ini tinggal 23 peratus bermakna 77 peratus sudah hilang dan tanah yang telah hilang status tanah rizab melayu ini menjadi freehold dan ini amat menyedihkan kita.”

Justeru katanya, kerajaan wajib mengembalikan Tanah Rizab Melayu kepada orang Melayu untuk menggantikan tanah yang telah diambil begitu sahaja.

Jelasnya, kerajaan juga berkuasa menggazetkan tanah-tanah bukit dan lembah sebagai Tanah Rizab melayu untuk menggantikan tanah yang sudah hilang.

“Saya mintalah kerajaan yang masih ada saki baki 23 peratus ini minta supaya you must resto back status malay rezab land ini jika ada tanah bukit ke tanah lembah ke maka kerajaan wilayah persekutuan patut ambil inisiatif untuk gazetkan tanah-tanah itu menjadi dikembali tanah rizab melayu waimah tanah milik kerajaan juga mesti digazetkan sebagai tanah malay rizab untuk menggantikan tanah yang telah hilang begitu saja atas perbuatan pemimpin-pemimpin daripada government ke politician yang tidak begitu peka tentang kehendak perlembagaan dan berkenaan tanah rizab melayu ini kita tidak mahu suatu hari nanti parti melayu ada tetapi tanah rizab melayu telah hilang selama-lamanya di bumi orang Melayu ini.”

Semalam, satu resolusi dibuat Pertubuhan-pertubuhan Islam (PEMBELA) berhubung isu Tanah Rizab Melayu dalam Konvensyen Tanah Melayu 2022.

Antara intipati resolusi, menggesa Suruhanjaya Di raja ditubuhkan dengan terdiri daripada pakar undang-undang dan ekonomi tanah bagi tujuan menyelamat dan melindungi Tanah Rezab Melayu.


Kes Positif Global Lebih 306 Juta

0

(
Jumlah kumulatif kes positif COVID-19 global kini melebihi 306 juta
 / sumber : TV Pertiwi)

ISNIN, 10 JANUARI
 – Jumlah kumulatif kes positif COVID-19 global kini melebihi 306 juta, berikutan pertambahan lebih 2 juta kes dalam tempoh 24 jam yang lepas.

Data terbaharu Johns Hopkins University menunjukkan, Amerika Syarikat masih kekal negara paling terjejas dengan lebih 60 juta kes.

Ini diikuti India dan Brazil dengan masing-masing merekodkan 35.5 juta kes dan 22.5 juta kes.

Artikel berkaitan

Penceramah luar perlu mohon kebenaran khas mengajar di Melaka

Mindef teruskan rancangan peroleh 18 pesawat tempur ringan

TM dedah punca tak perbaharui konsesi Menara KL

Potongan 30% cukai taksiran kediaman di Putrajaya bawah RM300,000

Empat kru bot Jabatan Perikanan ditemukan selamat di perairan Indonesia

Negara yang melebihi angka 10 juta kes adalah United Kingdom, Perancis dan Rusia manakala Turki merekodkan lebih 9 juta kes.

Sementara Itali, Sepanyol dan Jerman melebihi tujuh juta kes.
Di Asia Tenggara, Indonesia kekal merekodkan jumlah kes positif tertinggi dengan lebih 4.2 juta.

Diikuti Filipina hampir 3 juta, Malaysia 2.7 juta dan Thailand dengan 2.2 juta kes.
Manakala Singapura melebih 285 ribu kes.

Sementara itu, angka kematian akibat COVID-19 seluruh dunia kini melebihi 5.48 juta.

Berdasarkan data Johns Hopkins University, Amerika Syarikat kekal merekodkan jumlah kematian tertinggi melebihi 837 ribu  kes.

Ini diikuti Brazil dengan lebih 620 ribu kes, India lebih 483 ribu kes dan Rusia lebih 309 ribu kes.


Khairy Selar Kritikan King Sing, Malaysia Tidak Boleh Ikut China

0

(Menteri Kesihatan, Khairy Jamaluddin / sumber : TV Pertiwi)

ISNIN, 10 JANUARI
 – Menteri Kesihatan, Khairy Jamaluddin, membalas kritikan dilontarkan Ahli Parlimen Bintulu, Datuk Seri Tiong King Sing, terhadap beliau dan Ketua Pengarah Kesihatan, Tan Sri Doktor Noor Hisham Abdullah dalam mengendalikan pandemik COVID-19 di negara ini.

Dalam penjelasannya, Khairy mengakui pendekatan China seperti dibangkitkan King Sing, berkesan dalam mengawal penularan COVID-19, namun strategi negara itu adalah pembendungan atau sifar COVID, bermaksud — Sekatan pergerakan dibuat sepenuhnya walaupun hanya ada tiga kes positif.

Beliau menegaskan yang Malaysia tidak mampu melaksanakan pendekatan sama seperti dilaksanakan China, berikutan kekangan ekonomi dan aspek kebajikan rakyat.

Artikel berkaitan

Gerakan Islam Perlu Bersama Susun Gerak Kerja Berdepan Musuh – ISMA

Banjir besar disebabkan pengaruh fenomena La Nina – Pakar

Lepas dikecam Bong Guang Yik minta maaf buat kenyataan rasis

Jumlah Mangsa Banjir Terus Menurun, Bawah 40,000 Orang

Henti bertelagah, bergerak ke hadapan untuk menyatupadukan rakyat

Katanya Malaysia tidak mampu dari segi ekonomi dan kebajikan rakyat untuk ‘lockdown’.

Dalam lontaran tweet Khairy menambah, Ini bermaksud, kita mengurus kes positif dengan berkesan, meningkatkan vaksinasi, jaga prosedur operasi standard (SOP), tanda pagar, #TRIIS iaitu ‘test, report, inform, isolate and seek’
agar kadar kematian, penggunaan unit rawatan rapi (ICU) dan kemasukan ke hospital menurun.

Dalam ciapannya juga, Khairy mempertahankan Doktor Noor Hisham dalam menggalas tanggungjawabnya.

Sebelum ini, King Sing mempersoalkan sama ada Khairy mempunyai strategi jelas untuk berdepan dengan senario terburuk, selain memuji pendekatan yang dilaksanakan China dalam menangani wabak itu.

Beliau turut mempersoalkan kelayakan Doktor Noor Hisham, sama ada beliau ialah individu terbaik untuk menerajui usaha negara memerangi varian Omicron kerana Doktor Noor Hisham dikatakan ialah seorang pakar bedah dan bukan pakar kesihatan awam.


Maut, 7 pelancong ditimpa Cenuram runtuh di Brazil

0

( 7 pelancong maut ditimpa cenuram runtuh di Brazil/ sumber : Berita Harian)

ISNIN, 10 JANUARI
 – Sekurang-kurangnya tujuh orang terbunuh dan tiga masih hilang selepas cenuram runtuh menimpa bot membawa pelancong di sebuah tasik di Brazil, kata pihak berkuasa, semalam.

Pasukan penyelamat termasuk skuad penyelam dan anggota Tentera Laut Brazil bergegas ke Tasik Furnas di negeri Minas Gerais, ketika pelancong yang panik melihat serpihan bongkah batu pecah dari cenuram dan menimpa tiga bot pelancong.

“Angka rasmi terkini yang maut ialah tujuh orang dan tiga lagi hilang,” kata jurucakap bomba Minas Gerais, Pedro Aihara.

Artikel berkaitan

Juruterbang enggan bawa Presiden Israel ke London

F-22 “Raptor” tembak jatuh sekali lagi objek misteri selepas belon pengintip China

Myanmar tahan kira-kira 150 Rohingya cuba melarikan diri ke Malaysia

UNESCO bimbang kerosakan di tapak warisan Syria, Turkiye

Jacinda Ardern dilantik utusan khas tangani keganasan di New Zealand

Terdahulu, Komander Bomba Minas Gerais, Kolonel Edgard Estevo da Silva berkata sekurang-kurangnya 20 orang masih hilang, selain 32 orang cedera.

Estevo berkata, usaha pencarian dihentikan sementara pada waktu malam atas faktor keselamatan dan disambung semula pada waktu pagi.

Jelasnya, jumlah yang hilang dianggarkan berdasarkan ‘maklumat saksi, agensi pelancongan dan saudara mara mereka’.

Pada tengah hari semalam waktu tempatan, serpihan bongkah batu jatuh dan menghempap tiga bot pelancongan di Tasik Furnas, kawasan pelancongan di wilayah Capitolio.

Pelancong berpusu-pusu melihat dinding batu, gua dan air terjunnya yang mengelilingi perairan Tasik Furnas, dibentuk oleh empangan hidroelektrik.

Dalam video dikongsi di rangkaian media sosial, terdapat rakaman detik tepat apabila cenuram itu jatuh ke atas tiga bot berkenaan yang mencetuskan panik dalam kalangan penumpang yang menyaksikan kejadian itu dari bot lain.

Satu lagi video di media sosial menunjukkan detik beberapa minit sebelum cenuram itu runtuh, yang mana beberapa orang memberi amaran terdapat banyak batu yang jatuh dan menjerit kepada penumpang bot lain supaya menjauhi dinding tasik berkenaan.

Menurut anggota bomba dan pasukan penyelamat lain termasuk penyelam, sekurang-kurangnya 32 orang cedera dengan sembilan daripadanya terpaksa dimasukkan ke hospital.

Bomba berkata, hujan lebat dalam beberapa hari kebelakangan ini di tenggara Brazil mungkin antara faktor berlakunya runtuhan itu. – AFP

-Berita Harian


Obor-obor Portuguese Man o’War Masih Beracun Walaupun Sudah Mati

0

ISNIN, 10 JANUARI
 – Tampak comel namun sengatannya boleh membawa maut jika tidak dirawat segera.

Pengarah Jabatan Perikanan Negeri Terengganu, Ruzaidi Mamat berkata, obor-obor jenis Portuguese Man o’War atau nama saintifiknya ‘physalia physalis’ masih beracun walaupun sudah mati.


Penduduk Gesa Kerajaan Selamatkan Tanah Melayu Kampung Bharu

0

(Turut kelihatan hadir di Majlis Konvensyen Tanah Melayu Pengerusi PEMBELA dan beberapa yang lain / sumber : TV Pertiwi)

ISNIN, 10 JANUARI
 – Menerusi Konvensyen Tanah Melayu yang diadakan semalam, Pengkaji Sejarah Tanah Melayu, Zaharah Sulaiman dalam pembentangannya berkata tanah rezab Melayu sehingga kini hanya meliputi 23 peratus di seluruh negara.

Susulan itu, Pengerusi Koperasi Pembangunan M.A.S Kampong Bharu Kuala Lumpur (MASKOP), Datuk A.R. Mohtar Haji Rahmad menggesa agar semua tanah pegangan pajakan di Kampong Bharu ditukar syarat nyata kepada tanah pegangan bebas.

( Datuk Ar. Mohtar Haji Rahmad, Pengerusi Koperasi Pembangunan M.A.S Kampong Bharu Kuala Lumpur (MASKOP) / sumber : TV Pertiwi)

Datuk Ar. Mohtar Haji Rahmad, Pengerusi Koperasi Pembangunan M.A.S Kampong Bharu Kuala Lumpur (MASKOP) berkata :

Artikel berkaitan

Pemuda ISMA Lancar Kempen Suntik Semangat Perjuangan Melayu, Islam

Selamat tinggal UMNO – Tun Abdul Hamid

Kerajaan wajar beri perhatian kepada isu kos sara hidup – MPPN

Tidak Perlu Awalkan PRU – Penganalisis

Warga Singapura marah ditegur isi minyak dalam tong

“…atas dasar pengorbanan pemilik hartanah setuju pembangunan kg bharu wujudnya akta 733…hanya tinggal 3% kini…”

Tambah Mohtar, semua tambakan tanah di pesisiran pantai baik di Melaka, Johor, Negeri Sembilan dan beberapa negeri lain hendaklah dijadikan sebahagian kawasan di tanah rizab Melayu bagi mengganti balik tanah yang telah digadai oleh pihak kerajaan negeri.

Mengulas lanjut katanya, bagi membangunkan semua tanah rizab melayu yang terbiar – tabung wakaf pembangunan tanah rizab melayu perlu diwujudkan.

Beliau juga mencadangkan agar bayaran premium tukar syarat nyata daripaa pertanian kepada pusat bandar komersial, – bagi tanah pertanian Melayu dan tanah rezab melayu hendaklah norminal iaitu RM1,000 per lot.

Pembangunan cara pajakan dan dan wakaf juga digalakkan dalam membangunkan semua tanah pegangan bebas dan pegangan pajakan bagi memastikan pegangan pemilik terjamin terhadap hakmilik tanah.

Dalam pada itu, Mohtar turut meluahkan rasa kecewa terhadap tindakan kerajaan yang akan membentangkan akta tanah Kampong Bharu di parlimen tanpa membincangkan terlebih dahulu bersama pemilik tanah.

“…saya sangat dukacita bahawa akan dtg satu akta tanah kg bharu akan dibentangkan di parlimen sedangkan kami pemilik tanah tidak tahu apa isi kandungan ini…Di dalam MAS ini terkandung pembahagian harta dan tanah melalui…”

Beliau berkata demikian dalam sesi soal jawab Konvensyen Tanah Melayu 2022 yang dianjurkan Yayasan PEMBELA dengan kerjasama Pertubuhan Profesional Tanah Melayu (PERTAMA) di Wisma Sejarah, semalam.


Pengarah Urusan, Jurutera Ditahan SPRM

0

( / sumber : TV Pertiwi)

ISNIN, 10 JANUARI
 – Seorang pengarah urusan sebuah syarikat dan jurutera ditahan Suruhanjaya Pencegahan Rasuah Malaysia (SPRM) Johor kerana disyaki mengemukakan tuntutan palsu bernilai lebih RM250 ribu  bagi projek pembinaan jambatan sementara di Segamat, malam tadi.

Kedua-dua suspek lelaki yang masing-masing berusia 52 dan 41 tahun itu ditahan di pejabat SPRM Johor Bahru kira-kira jam 7 Malam tadi, selepas hadir memberikan keterangan bagi membantu siasatan.

Artikel berkaitan

Tidak adil sekat perhimpunan orang Melayu – Aminuddin Yahaya

Hanya ada satu kem dalam UMNO – Ahmad Zahid

Benarkah Ada Usaha Dalam UMNO Desak PM Percepat PRU15?

Penduduk Gesa Kerajaan Selamatkan Tanah Melayu Kampung Bharu

Pengundi dinasihat tolak parti main isu 3R – Hafidzah

Difahamkan, pada 2016 hingga 2020, kedua-dua suspek bersubahat dalam mengemukakan dan memperakukan tuntutan palsu kepada sebuah jabatan kerajaan di daerah Segamat bagi projek pembinaan jambatan sementara bernilai lebih RM4 juta, sedangkan kerja-kerja itu tidak dilaksanakan.

Sementara itu, Pengarah SPRM Johor, mengesahkan penahanan terbabit dan berkata kes disiasat mengikut Seksyen 18 Akta SPRM 2009.

Kedua-kedua suspek akan dibawa ke Mahkamah Majistret Johor Bahru, pagi ini, bagi mendapatkan perintah permohonan reman


SPRM Sokong Azam Baki

0

( Kenyataan media Suruhanjaya Pencegahan Rasuah Malaysia yang menyokong Azam Baki/ sumber ; TV Pertiwi)

ISNIN, 10 JANUARI
 – Suruhanjaya Pencegahan Rasuah Malaysia (SPRM) menyokong kepimpinan Tan Sri Azam Baki sebagai Ketua Pesuruhjaya SPRM.

Dalam satu kenyataan, SPRM berpendirian tohmahan dan serangan yang dibuat terhadap Azam baki adalah bermotifkan politik dendam bagi menjatuhkan imej dan kredibiliti SPRM.

Kenyataan bersama itu dikeluarkan Timbalan Ketua Pesuruhjaya (Operasi), Datuk Seri Ahmad Khusairi Yahaya; Timbalan Ketua Pesuruhjaya (Pencegahan), Datuk Seri Norazlan Mohd Razali dan Timbalan Ketua Pesuruhjaya (Pengurusan dan Profesionalisme), Datuk Junipah Wandi.

Artikel berkaitan

Cukai Barangan Mewah dilaksana separuh kedua 2023

Mayat lelaki terapung dalam sungai ditemukan dalam keadaan terlungkup

Tiada Tanda Perhimpunan Berlaku Setakat Ini

Bapa belajar hisap dadah daripada anak

349 Kertas Pencalonan Bagi 82 Kerusi Bertanding

Dalam kenyataan bersama itu, turut menggesa agar semua pihak menghentikan kemelut ini dan membiarkan proses undang-undang berjalan secara adil, telus dan saksama.

Tambahnya, warga SPRM tetap bersatu hati dalam mempertahankan institusi Ketua Pesuruhjaya dan SPRM demi kelangsungan pencegahan rasuah di negara tercinta.

Kes membabitkan Azam sedang disiasat Suruhanjaya Sekuriti (SC) dan Polis Diraja Malaysia (PDRM).

Lembaga Penasihat Pencegahan Rasuah (LPPR), mendapatkan penjelasan Azam dan dikatakan akaun sahamnya digunakan oleh adiknya, Datuk Nasir Baki, untuk membeli saham pada 2015.


Taliban Tangkap Pensyarah Lantang Kritik Pentadbiran

0

( Taliban tangkap pensyarah lantang kritik pentadbiran / sumber : ismaweb)

ISNIN, 10 JANUARI
 – Taliban menahan seorang pensyarah universiti yang lantang dan secara terbuka mengkritik pentadbiran Afghanistan termasuk peraturan-peraturan baharu yang diperkenalkan.

Jurucakap Taliban, Zabihullah Mujahid memaklumkan, kenyataan yang dikeluarkan Profesor Faizuallah Jalal di media sosial dilihat cubaan menghasut orang ramai menentang pentadbiran negara sementara Taliban.

“Beliau ditahan supaya orang ramai tidak terpedaya dengan maklumat yang disampaikan yang sekali gus boleh memudaratkan lagi keadaan, selain menjatuhkan maruah pentadbiran kami,” katanya.

Artikel berkaitan

Remaja lelaki Palestin maut ditembak rejim Israel

Maghribi Ikuti langkah Kanada, Sepanyol, Australia Halang Pelancong China Masuk

Tentera Israel mula berundur dari Jenin

Pendatang Yahudi serbu perkampungan Palestin di Tebing Barat

Rakyat Malaysia di Rusia, Armenia, Belarus dinasihat berwaspada

Sementara itu, anak kepada pensyarah berkenaan, Hasina Jalal yang merupakan Felo Universiti Georgetown Washington melahirkan kebimbangan terhadap keselamatan dan kesihatan bapanya.

Sebelum ini, tular di media sosial mengenai kritikan Prof Faizuallah Jalal secara terbuka terhadap pentadbiran Afghanistan dan menyifatkan keadaan menjadi huru-hara selepas Taliban memerintah sehingga menyebabkan ekonomi semakin merudum.

Kritikan yang disuarakan mencetuskan kebimbangan dalam kalangan pimpinan Taliban.

Sementara itu, Kumpulan Hak Asasi Manusia Amnesty International mengecam penahanan Pensyarah Undang-undang dan Sains Politik itu kerana menggunakan kebebasan bersuara dan mengkritik Taliban.

Selain, menggesa penahanan itu dibebaskan segera tanpa syarat.

Taliban sebelum ini menerima kecaman hebat daripada masyarakat antarabangsa apabila membentuk Kabinet yang terdiri daripada lelaki sahaja dan hampir kesemuanya adalah etnik Pashtun.

Malah pentadbiran baharu Taliban juga tidak adil apabila melarang wanita untuk bekerja dan bersekolah sekali gus dilihat sebagai melanggar hak asasi wanita. – Agensi

-ismaweb.net


Varian Omicron berasal daripada tikus

0

(Varian Omicron berasal dari tikus / sumber : kosmo)

ISNIN, 10 JANUARI
 – Sekumpulan penyelidik dari China mendakwa bahawa varian Omicron berkemungkinan telah bermutasi dalam kawanan tikus sebelum menjangkiti manusia, lapor akhbar Daily Star kelmarin.

Menurut kajian berkenaan, apabila virus terhasil dalam haiwan tersebut, ia mengumpul mutasi dengan pantas sebelum menular dalam kalangan manusia.

“Hasil kajian kami mendapati bahawa asal usul Omicron dipindahkan daripada manusia kepada tikus, seterusnya mengumpul mutasi dengan pantas untuk menjangkiti perumah.

Artikel berkaitan

Myanmar tahan kira-kira 150 Rohingya cuba melarikan diri ke Malaysia

Memperingati ulang tahun kesembilan tragedi MH17

OIC adakan mesyuarat tergempar bincang insiden bakar al-Quran di Stockholm

AS Catat 1.1 Juta Kes Covid-19 Sehari

Mekah Dari Tandus Kini Menghijau

“Ia kemudiannya kembali menjangkiti manusia, sekali gus menunjukkan trajektori evolusi antara spesies bagi penularan varian Omicron,” kata kajian tersebut.

Sebelum ini, asal usul Omicron dipercayai bermula daripada pesakit kronik yang mempunyai sistem imunisasi yang lemah.

Ia juga dikatakan bermula daripada populasi yang mempunyai pengawasan dan penjujukan virus yang tidak mencukupi.

“Bagaimanapun, berdasarkan kajian kami sebelum ini berkenaan evolusi virus, kami membuat hipotesis bahawa spesies perumah di mana Omicron memperoleh set mutasi tertentu boleh ditentukan dengan menganalisis spektrum mutasi molekul,” kata pasukan saintis itu. – AGENSI

-Kosmo


Wakaf Penyelesaian Terbaik Untuk Tanah Orang Melayu P.Pinang

0

(Wakaf penyelesaian terbaik selamatkan Tanah Melayu P.Pinang / sumber : TV Pertiwi)

ISNIN, 10 JANUARI
 – Salah satu cara mengelakkkan tanah warisan Melayu di Pulau Pinang yang tiada peruntukan tanah rezab melayu, bertukar tangan dan pemilikan kepada orang lain ialah melalui mekanisme tanah wakaf.

Menurut Pengerusi Pertubuhan Badan Pemikir Melayu Pulau Pinang (PEMIKIR), Datuk Dr Muhamad Farid, tiada jalan lain yang boleh dilakukan kecuali dengan menjadikan tanah milik orang melayu di negeri itu kepada tanah wakaf.

Malah dalam keadaan terkini dengan peratusan pemilikan tanah Melayu yang semakin rendah iaitu orang Melayu 24 peratus manakala bangsa lain secara individu dan swasta 45 peratus, ia adalah satu tahap yang membimbangkan dan wajar perihal tanah melayu dibawa ke suruhanjaya diraja.

Artikel berkaitan

Pemandu langgar enam kenderaan positif ganja

Kerajaan Perlu Tubuh Jawatankuasa Khas

Masjid, surau di Selangor perlu bebas propaganda politik – JAIS

Solat sunat gerhana matahari diadakan tengah hari ini

Thai Hot Guy : tiada lesen, restoran tamat tempoh

( Pengerusi Pertubuhan Badan Pemikir Melayu Pulau Pinang (PEMIKIR), Datuk Dr Muhamad Farid/ sumber : TV Pertiwi)

Menurut Pengerusi Pertubuhan Badan Pemikir Melayu Pulau Pinang (PEMIKIR), Datuk Dr Muhamad Farid berkata :

“Kita berpandangan alternatif yang ada ialah untuk menjadikan tanah orang melayu kepada tanah wakaf, jika hari ini Majlis agama islam ialah agensi tunggal tanah wakaf, maka sudah sampai masanya ,Tuanku agung dapat mempertahankan tanah orang melayu sebagai tanah wakaf, kubur masjid kita serah kepada majlis agama Islam, tapi untuk tanah wakaf dikomersialkan pembangunan orang melayu dan dianggotai oleh profesional bukan ahli politik, dengan haritu tanah tanah Melayu melayu dibangunkan komersial pembangunan dan sebagainya sebagai tanah wakaf kekal sampai bila bila.”

Sekiranya tidak dilakukan demikian beliau menyatakan kebimbangan bahawa tanah melayu akan terus terlepas ke tangan orang lain dan melayu pulau pinang akan semakin terhimpit.

“Jadi kita risau kerana orang melayu 28 % sebelum merdeka sekarang 47 peratus lebih 2% daripada cina, masyarakat etnik terbesar tapi tanah kurang, so apa akan jadi dalam 10 tahun akan datang”

Malah ketika ini tanah yang dibangunkan untuk perumahan dijual balik dengan harga yang tidak mampu dibeli kembali oleh orang melayu.

Tambahnya, dengan lima daerah di pulau pinang, bahagian timur laut , 40 peratus tanah pulau – hanya 1.6 peratus adalah milik orang melayu.

Di barat daya keluasan tanah 60 peratus namun hanya dimiliki 15 peratus orang melayu, sedangkan pemilikan bangsa lain, syarikat dan swasta menghampiri pemilikan 45 peratus.

Tambah Datuk Dr Muhammad, dapatan itu yang diperoleh daripada kajian beliau dalam buku berjudul kemelut dan kepimpinan melayu pulau pinang, menyatakan banyak data terperinci mengenai tanah milik orang melayu pulau pinang.

Dalam konvensyen tanah melayu 2022 semalam, yang dianjur PEMBELA dan PERTAMA, enam resolusi dicapai antaranya – menubuhkan suruhanjaya diraja untuk menyelamatkan dan melindungi tanah rezab melayu.

Ujarnya lagi memang ada kebimbangan bahawa tanah wakaf berkemungkinan lewat dibangunkan atau di salah tadbir namun, melalui mekanisme yang baharu beliau yakin pembangunan tanah wakaf secara komersil bersama dengan badan profesional mampu mempertahankan tanah melayu dan juga islam sampai bila bila.

Antaranya Pembangunan Tanah Wakaf Seetee Aisah,dan Uda Holdings.


Abu Zahar Sedia Disiasat, Serah Kedudukan Kepada Agong

0

(Abu Zahar menyatakan kesediaan beliau bagi disiasat mana-mana organisasi / sumber : TV Pertiwi)

SELASA, 11 JANUARI
 – Pengerusi Lembaga Penasihat Pencegahan Rasuah LPPR, Tan Sri Abu Zahar Ujang menyatakan kesediaan beliau untuk disiasat mana-mana organisasi berhubung kenyataannya pada 5 Januari lalu.

Ia berhubung dakwaan pemilikan saham dan kepentingan dalam syarikat oleh Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki.

Beliau juga menyerahkan kepada budi bicara mutlak kerajaan dan Yang di-Pertuan Agong untuk menentukan kedudukannya sebagai pengerusi LPPR.

Artikel berkaitan

OPR kekal 3 peratus – BNM

Wisma Putra terima maklumat tiga rakyat Malaysia masih di Sudan

Kes Covid-19 Melonjak Di China, Rakyat Tidak Perlu Bimbang

Yayasan Ikhlas terima anugerah Most Trusted Foundation Brand

Persenda OKU Diminta Mohon Maaf

Tan Sri Abu Zahar Ujang, Pengerusi Lembaga Penasihat Pencegahan Rasuah (LPPR) berkata :

“…sukacita saya menegaskan saya bersedia untuk mana-mana pihak menyiasat saya pada bila-bila masa. I have nothing to hide kerna apa yang saya tekankan ini demi Allah benar belaka…”

Abu Zahar berkata, beliau dan mana-mana ahli lembaga pengarah tidak mempunyai niat untuk menghalang penyiasatan terhadap Azam Baki yang telah terbabit dalam kontroversi saham katanya menerusi sidang media khas hari ini.

Tambahnya, beliau amat menyedari bahawa LPPR tidak mempunyai kuasa untuk menyiasat salah laku jenayah oleh pegawai SPRM.

Dalam pada itu, Abu Zahar turut menyatakan kekecewaan-nya dengan kenyataan enam anggota lembaga itu yang menjauhkan diri daripada kandungan kenyataan media pada 5 Januari, dipercayai dilakukan atas dasar reaksi tidak popular daripada segolongan pihak.


AS Catat 1.1 Juta Kes Covid-19 Sehari

0

( AS Catat 1.1 Juta Kes Covid-19 Sehari/ sumber : harakah daily)

SELASA, 11 JANUARI
 – Penularan kes jangkitan COVID-19 di Amerika Syarikat (AS) mencecah sekurang-kurangnya 1.13 juta semalam, sekali gus menjadikan kadar rekod tertinggi dalam tempoh 24 jam.

Kadar tertinggi yang dicatatkan sebelum ini ialah 1.03 juta pada 3 Januari lalu.

Peningkatan mendadak kes COVID-19 di AS semalam dipercayai berpunca daripada pertambahan kes yang tidak dilaporkan segelintir negeri pada hari minggu lalu.

Artikel berkaitan

AS tuntut TikTok jual kepentingan

Muzium popular di kota London jadi tuan rumah majlis iftar

Arab Saudi Lelong 3 Lesen Melombong Tahun Ini

Juruterbang enggan bawa Presiden Israel ke London

Gempa Bumi: Malaysia hantar 142 anggota, dua anjing k9 sertai SAR

Purata kes baharu dalam tempoh tujuh hari pula merekodkan lonjakan tiga kali ganda, hanya dalam masa 14 hari, mencecah 700,000 kes baharu sehari.

Tidak semua negeri di AS sudah melaporkan kes jangkitan masing-masing semalam, justeru angka kes dijangka lebih tinggi.

Turut mencatatkan peningkatan ialah kadar kemasukan pesakit ke hospital, menjangkau dua kali ganda dalam tempoh tiga minggu.

Berdasarkan perangkaan semasa, lebih 135,500 orang dimasukkan ke hospital berikutan COVID-19, melangkau rekod terdahulu iaitu 132,051 orang yang dicatatkan pada Januari tahun lalu.

Meskipun varian Omicron mengundang potensi kurang berbahaya, pegawai kesihatan memberi amaran bahawa peningkatan jumlah jangkitan berupaya menambah beban terhadap sistem perkhidmatan hospital, selain penangguhan prosedur pembedahan elektif.

Hal itu kerana petugas di hospital terpaksa memberi tumpuan terhadap rawatan pesakit COVID-19, sekali gus berdepan kekurangan tenaga perubatan.

Lonjakan kes turut merencatkan operasi sekolah yang berdepan kekurangan pegawai, guru dan pemandu bas sekolah.

Chicago membatalkan kelas pada hari keempat, selepas daerah berkenaan dan barisan gurunya belum menentukan keputusan untuk menangani isu lonjakan kadar jangkitan.

New York pula menghentikan operasi tiga kereta api bawah tanah, memandangkan sebahagian besar pekerjanya dilaporkan sakit.

Usaha beberapa syarikat supaya pekerja kembali ke pejabat juga tertangguh berikutan penularan varian Omicron.

Kadar kematian ketika ini berada di sekitar 1,700 sehari, iaitu peningkatan daripada kira-kira 1,400 kes dalam tempoh beberapa hari lalu. – REUTERS

-Berita Harian


Azam Baki Dilantik Selepas Lalui Proses Tapisan Keselamatan

0

(Perlantikan
Tan Sri Azam Baki sebagai Ketua Pesuruhjaya Suruhanjaya Pencegahan Rasuah Malaysia (SPRM)
 / sumber : TV Pertiwi)

SELASA, 11 JANUARI
 – Pelantikan Tan Sri Azam Baki sebagai Ketua Pesuruhjaya Suruhanjaya Pencegahan Rasuah Malaysia (SPRM) dibuat secara teratur, mengikut peraturan serta kaedah yang ditetapkan dalam perkhidmatan awam.

Bekas Ketua Setiausaha Sulit kepada bekas Perdana Menteri, Tan Sri Muhyiddin Yassin, Datuk Marzuki Mohamad berkata, pelantikan Azam dibuat di bawah peruntukan Seksyen 5 Akta SPRM 2009.

Jelas beliau, di bawah Seksyen 5 Akta SPRM 2009, jawatan Ketua Pengarah SPRM adalah dilantik Duli Yang Maha Mulia Seri Paduka Baginda Yang Di-Pertuan Agong atas nasihat Perdana Menteri.

Artikel berkaitan

PERKEP Selangor Tunjuk Usaha Murni Bantu Mangsa Banjir

Muhyiddin pelawa Khairy sertai Bersatu

Golongan T20 tidak akan terima subsidi haji, elektrik

Manfaat Pertumbuhan Ekonomi Perlu Diagihkan Sama Rata – Pakar

Rakyat Kesal Mahu Dapat Bantuan Perlu Hadapi Pelbagai Birokrasi

Tambahnya, Perdana Menteri pula seperti mana dalam pelantikan mana-mana pegawai tinggi kerajaan yang lain, biasanya menerima syor daripada Ketua Setiausaha Negara atau mana-mana pihak yang diperuntukkan di bawah undang-undang.

Syor ini diangkat kepada Perdana Menteri dalam bentuk kertas cadangan pelantikan pegawai yang mana di dalamnya terdapat laporan mengenai kelayakan pegawai dan justifikasi pelantikan.

Terdapat proses tertentu dalam perkhidmatan awam yang menentukan kelayakan seseorang pegawai untuk dilantik ke mana-mana jawatan. Ini termasuk proses tapisan keselamatan dan keutuhan yang dibuat oleh pelbagai agensi dari masa ke semasa.

Beliau berkata demikian sebagai respons kepada persoalan yang dibangkitkan Penasihat Khas Kepada Perdana Menteri (Undang-Undang dan Hak Asasi Manusia), Datuk Seri Azalina Othman Said sama ada Muhyiddin sebagai Perdana Menteri ketika itu membuat semakan latar belakang Azam sebelum beliau dilantik memegang jawatan itu.

Mengulas lanjut, Marzuki berkata bagi pegawai yang sedang berkhidmat pula, mereka ini adalah tertakluk kepada pelbagai peraturan dan syarat termasuk pengisytiharan harta.


0

(Israel serbu Universiti Birzeit, culik 5 pelajar Palestin / sumber : Ismaweb)

SELASA, 11 JANUARI
 – Pasukan khas Israel menculik lima pelajar Universiti Birzeit, utara Ramallah petang Isnin, menurut sumber tempatan dan saksi.

Mereka berkata, bahawa pasukan khas Israel menggunakan van putih dengan plat pendaftaran Palestin untuk menyelinap masuk ke dalam kampus universiti dan menculik lima pelajar dari pintu masuk kampus.

Malah, tentera pengganas turut melepaskan tembakan untuk menyuraikan pelajar lain ketika kejadian penculikan berlaku sehingga mencederakan dua daripada mereka.

Artikel berkaitan

Polis diarah siasat pembunuhan orang awam di Srinagar

Arab Saudi bincang isu Palestin dengan Mahmoud Abbas

Gempa bumi Turkiye: Warga emas minta air untuk solat bawah runtuhan

Memperingati ulang tahun kesembilan tragedi MH17

4 dekad, Maher akhirnya bebas sebagai tahanan paling lama rejim Israel

Susulan itu, Kementerian Luar Negeri dan Ekspatriat mengecam tindakan tentera Israel menyerbu Universiti Birzeit dan menyerang pelajar kampus itu.

Kementerian dalam satu kenyataan menyifatkan serangan itu sebagai sebahagian daripada pencerobohan pendudukan dan perang berterusan terhadap rakyat Palestin, hak tanah, tapak suci, harta dan institusi mereka.

Bahkan, tindakan Israel berkenaan adalah pelanggaran yang jelas terhadap norma dan undang-undang antarabangsa yang menjenayahkan pencerobohan itu.

Kementerian turut menggesa masyarakat antarabangsa dan institusi Pertubuhan Bangsa-Bangsa Bersatu (PBB), untuk mengecam pencerobohan itu serta serangan dan gangguan terhadap institusi pendidikan Palestin.

Katanya, langkah-langkah perlu diambil mengikut undang-undang antarabangsa dalam memberikan perlindungan kepada rakyat Palestin dan institusi pendidikan mereka. – Agensi

-ismaweb.net


Kedudukan Saarani Kekal, Tiga Adun Masuk Parti Bangsa Malaysia

0

(
Menteri Besar, Datuk Seri
 Saarani Mohamad
/ sumber : TV Pertiwi)

SELASA, 11 JANUARI
 – Sah, tiga ADUN di Perak menganggotai Parti Bangsa Malaysia, PBM yang hanya diwujudkan 21 Disember lalu.

Sebelum itu dua daripadanya bekas ADUN DAP menyertai BERSATU dan sekali lagi bertukar parti.

Namun tindakan melompat parti itu tidak menyebabkan sebarang perubahan kepada kerajaan negeri Perak.

Artikel berkaitan

Ada fail pemimpin kerajaan cuma retorik Hamzah – Rafizi

Shebby Meninggal Akibat Serangan Jantung

Desakan Berterusan Buat KPM Oleh Penduduk

Selangor hulur sumbangan RM500,000 kepada Kelantan, Terengganu

Data keciciran murid dianggarkan NGO tidak tepat – KPM

Menteri Besar, Datuk Seri
 Saarani Mohamad berkata, keutuhan pentadbiran kerajaan negeri kekal, selagi mempunyai mandat menerusi jumlah kerusi yang mencukupi.

“Sekarang kita mempunyai 36 kerusi yang masih menyokong pentadbiran kerajaan negeri dan tiga ADUN lompat ke parti lain ini tidak menarik sokongan. Justeru, ia tidak akan memberi sebarang kesan kepada keabsahan pentadbiran kerajaan negeri,”

– Menteri Besar Perak /  Datuk Seri Saarani Mohamad

(
ADUN Bersatu – A Sivasubramanian (Buntong) dan Paul Yong Choo Kiong (Tronoh), serta Leong Cheok Keng (Bebas-Malim Nawar)
 / sumber : TV Pertiwi)

Tiga ADUN berkenaan kata Menteri besar hanya menukar parti dan tidak menarik sokongan pada kerajaan negeri.

Tiga ADUN termasuk satu dari bebas yang menyertai PBM, ialah
 ADUN Bersatu – A Sivasubramanian (Buntong) dan Paul Yong Choo Kiong (Tronoh), serta Leong Cheok Keng (Bebas-Malim Nawar).

Mesyuarat agung luar biasa PBM Sabtu lalu, melihat Sivasubramaniam dan Choo Kiong, masing-masing dilantik sebagai Naib Presiden serta Bendahari Agung, manakala Cheok Keng kini menyandang jawatan ahli Majlis Tertinggi.

Saarani juga, masih kekal sebagai menteri besar dengan sokongan 36 ADun, 25 dari barisan nasional, bersatu empat, pas – tiga, pbm – tiga dan bebas satu.

Manakala DAP menguasai 15 kerusi, AMANAH,  5, PKR, 3 .

Paul Yong
diperintah membela diri atas pertuduhan merogol pembantu rumah warga Indonesia, dua tahun lepas.

Kes ADUN Tronoh itu bersambung februari ini.


Keputusan Kerajaan Adalah Selektif

0

(Setiausaha Kerja MUIS, Ustaz Muhammad Hafizuddin Jamil / sumber : TV Pertiwi)

SELASA, 11 JANUARI
 – Majlis Ulama ISMA (MUIS) menyifatkan tindakan kerajaan menangguhkan kebenaran perjalanan umrah bermula 8 Januari lalu, adalah tidak wajar.

Ia susulan kebenaran merentas negara selain daripada ibadah itu, bahkan urusan-urusan lain masih berjalan seperti biasa.

Setiausaha Kerja MUIS, Ustaz Muhammad Hafizuddin Jamil berkata, penangguhan urusan ibadah tanpa sebab kukuh bukanlah suatu pengurusan yang baik.

Artikel berkaitan

Kerajaan perlu perhalusi keputusan tarik balik rayuan kes kalimah Allah

PN sasar menang 33 kerusi bentuk kerajaan di Selangor

Mat London menghembus nafas terakhir di pagi Subuh hening

Melayu bersama Islam akan menyelamatkan semua bangsa – Hadi Awang

31,600 surat tawar haji mula dikeluarkan Rabu ini

“Ini kerana jika vaksin terbukti menyumbang kepada penurunan kes kemasukan hospital, sekali gus mengurangkan risiko kematian akibat jangkita COVID-19, maka tiada lagi sebab munasabah untuk menghalang urusan-urusan kehidupan termasuk menunaikan ibadah umrah atas alasan mengekang jangkitan COVID-19,”

– Setiausaha Kerja MUIS, Ustaz Muhammad Hafizuddin Jamil

Dalam satu kenyataan MUIS, beliau berkata, kerajaan perlu menjelaskan tahap risiko sebenar jangkitan ke atas mereka yang telah lengkap divaksin.

Tambahnya, ini kerana jika vaksin terbukti menyumbang kepada penurunan kes kemasukan hospital, sekali gus mengurangkan risiko kematian akibat jangkitan COVID-19, maka tiada lagi sebab munasabah untuk menghalang urusan-urusan kehidupan termasuk menunaikan ibadah umrah atas alasan mengekang jangkitan COVID-19.

Sehubungan itu, beliau berkata, kerajaan perlu mengemukakan langkah-langkah yang lebih menjamin maslahah dan memudahkan urusan rakyat dalam beribadah.

Pada 1 Januari lalu, Kementerian Kesihatan (KKM) mengumumkan keputusan penangguhan sementara perjalanan umrah berkuat kuasa 8 Januari, bagi mengurangkan risiko penularan varian Omicron dan memperlahan peningkatan kes COVID-19 di Malaysia.


Lulus 21 Projek Bernilai RM 558.7 Juta

0

( Lulus 21 projek bernilai RM558.7 juta/ sumber : TV Pertiwi)

SELASA, 11 JANUARI
 – Kerajaan sudah meluluskan 21 projek naik taraf dan pembangunan fizikal baharu bagi agensi keselamatan di bawah Kementerian Dalam Negeri (KDN) yang membabitkan peruntukan berjumlah RM558.7 juta.

Menteri Dalam Negeri Datuk Seri Hamzah Zainuddin berkata, pihaknya komited untuk memastikan segala infrastruktur dan keperluan agensi dipenuhi bagi memastikan keselamatan serta ketenteraman awam kekal terjamin.

(
Datuk Seri Hamzah Zainudin, Menteri Dalam Negeri
 / sumber : TV Pertiwi)

 Datuk Seri Hamzah Zainudin, Menteri Dalam Negeri berkata :

Artikel berkaitan

Azman mahu bawa aspirasi, suara rakyat Padang Serai ke Dewan Rakyat

Polis kesan dua warga Singapura

JAIS batal kuliah Ustaz Azhar Idrus di Masjid Tengku Ampuan Bukit Jelutong

Sivaraj letak jawatan, isytihar keluar MIC

Inspektor antara 14 pegawai, anggota polis disyaki terbabit kongsi gelap

“.…ahhh manakala, saya telah umumkan PDRM projek dalam RMK cuma hari ini saya nak maklumkan untuk kita maklumkan agensi agensi lain KDN telah mempastikan
….. tebedu di Sarawak”

Mengulas lanjut, Hamzah berkata, kerajaan turut meluluskan empat projek bagi JPM membabitkan pembinaan Kompleks Latihan Tenun Pahang Diraja, Pahang; tangki air di Penjara Kajang; menaik taraf Pusat Asingan dan Penempatan Banduan, Blok Peralihan serta Blok Penempatan Penjara Simpang Renggam, Johor selain menaik taraf sistem kumbahan di penjara itu.

Beliau hadir dalam satu majlis pecah untuk membina satu pusat latihan Unit Tindakhas (UTK) di semenyih pagi tadi bagi menampung jumlah anggota Tindakan Khas di seluruh Malaysia

Turut hadir sama, Ketua Polis Negara, Tan Sri Acryl Sani Abdullah Sani dan Ketua Pengarah Kerjaya Raya Malaysia.


Malaysia Catat 18 Kematian Covid-19

0

(Kematian COVID-19 di Malaysia yang dipaparkan seluruh Malaysia pada laman COVIDNOW / sumber : TV Pertiwi)

SELASA, 11 JANUARI
 – 18 nyawa terkorban akibat Covid-19 di negara ini setakat tengah malam tadi, dengan dua kes kematian berlaku di luar fasiliti kesihatan (BID).

Daripada jumlah itu, sebanyak 6,392 kematian adalah membabitkan kes BID.

Menerusi laman sesawang GitHub Kementerian Kesihatan (KKM) pula menunjukkan empat kematian akibat COVID-19 semalam, dilaporkan berlaku di Johor, diikuti tiga kematian di Kedah.

Artikel berkaitan

Akta FINAS dipinda elak ambil kesempatan kepentingan peribadi

Lebih 3.5 Juta Dadah Dirampas Dalam Tempoh Tiga Hari

Najib Mohon Tangguh Keputusan Rayuan Kes SRC

Muhyiddin saman Anwar kerana fitnah isu pelupusan hutang peneroka Felda

Bazar raya Usrah Khadijah bantu golongan tidak berkemampuan

Sementara itu, empat negeri mencatatkan dua kematian iaitu di Pahang, Selangor, Terengganu dan Kuala Lumpur, manakala satu kematian direkodkan di Kelantan, Melaka dan Perak.

Sebanyak 39,742 kes positif covid-19 masih lagi aktif dengan 32,517 individu menjalani kuarantin di rumah.

Manakala 3,583 kes berada di Pusat Kuarantin dan Rawatan COVID-19 Berisiko Rendah (PKRC) dan seramai 3,389 pesakit dirawat di hospital.


Manusia Lebih Hina Daripada Babi Jika Amalkan Korupsi – Ridhuan Tee

0

( Prof Dr Ridhuan Tee Abdullah, Penganalisis Politik / sumber : TV Pertiwi)

SELASA, 11 JANUARI
 – Dosa makan rasuah jauh lebih besar daripada makan babi ini kerana rasuah lebih haram daripada babi.

Demikian menurut, Profesor Doktor Ridhuan Tee Abdullah.

Beliau dengan nada tegas berkata — Pastinya manusia terlibat rasuah lebih hina daripada babi kerana haiwan itu tidak boleh meruntuhkan agama, bangsa dan tanah air.

Artikel berkaitan

Tarik Balik Poster Papar Imej Wanita Bertudung

GTA akan kerjasama dengan PN?

DAP sambung usaha hapus ketuanan Melayu

Pakej perkahwinan, pertunangan dan pakaian sekolah akan diperkenal

PRN: Agihan kerusi PN selesai 97 peratus – Ahmad Samsuri

Prof Dr Ridhuan Tee Abdullah, Penganalisis Politik berkata :

“
Semulia-mulia manusia, adalah khalifah di muka bumi namun mereka sanggup ‘bertukar’ menjadi babi hanya kerana mengejar habuan dunia, dengan menerima dan memberi rasuah,”

Ridhuan Tee menambah, analogi babi yang dimaksudkan adalah merujuk kepada golongan yang menerima dan memberi rasuah untuk memperlihatkan perbuatan itu keji dan jijik.

Langkah mengatasi masalah ini ialah, cara pendekatan menanganinya perlu diubah — Baik perundangan, pendidikan dan kesedaran sehingga pelaksanaan polisi di peringkat kerajaan.

Beliau mendakwa, Rasuah bermula daripada atas, oleh itu jika pemimpin tidak dapat menunjukkan teladan yang baik dan tidak menjalan amanah, akhirnya, rasuah semakin menjadi-jadi.


Muhyiddin Nafi Pilih Azam Sebagai Ketua Pesuruhjaya

0

( Bekas Perdana Menteri, Tan Sri Muhyiddin Yassin nafi memilih Tan Sri Azam Baki sebagai Ketua SPRM / sumber : TV Pertiwi)

SELASA, 11 JANUARI
 – Bekas Perdana Menteri, Tan Sri Muhyiddin Yassin menafikan beliau yang memilih Tan Sri Azam Baki sebagai Ketua Pesuruhjaya Suruhanjaya Pencegahan Rasuah Malaysia (SPRM).

Katanya, pelantikan Azam dibuat mengikut peraturan-peraturan yang telah ditetapkan melalui satu jawatankuasa yang dipengerusikan oleh Ketua Setiausaha Negara (KSN).

Tan Sri Muhyiddin Yassin, Bekas Perdana Menteri berkata :

Artikel berkaitan

34 Ladang Khinzir Ditutup, Gagal Penuhi Syarat Pelesenan

Pemborong Ayam Dikenakan Siasatan

10 Exco kerajaan negeri Melaka angkat sumpah

Tuntutan veteran ATM belum diambil tindakan

Najib hanya mahu iringan doa dan kasih rakyat

“…Yang melantik bukan saya iaitu selepas diperkenankan yang di pertuan agong…jadi jangan kaitkan dengan proses tu dengan kes yang kita dengar sekarang ni saya tak nak ulas kes tu…”

( Keratan artikel mengenai kenyataan Azam Baki dalam berita harian/ sumber : TV Pertiwi)

Beliau mengulas kenyataan Ahli Parlimen Pengerang Datuk Seri Azalina Othman Said pada Ahad yang mempersoalkan sama ada Muhyiddin memeriksa latar belakang Azam sebelum memberi nasihat berkenaan pelantikannya kepada Agong atau sebaliknya.

Azalina membuat kenyataan itu susulan kontroversi yang melanda Azam berhubung pemilikan saham, selepas dia mengaku adiknya Nasir Baki menggunakan akaun perdagangan miliknya untuk membeli lebih dua juta saham dan waran dua syarikat pada 2015 dan 2016.


0

( Pfizer Mula Bangunkan Vaksin Khas Omicron/ sumber : Bernama)

SELASA, 11 JANUARI
 – Pfizer Inc sedang membangunkan vaksin hibrid yang mengandungi campuran suntikan asas dan formulasi yang berupaya memberi perlindungan terhadap varian Omicron.

Tatkala penyelidikan giat dilakukan, Ketua Pegawai Operasi Pfizer, Albert Bourla, berkata syarikat farmaseutikal itu bakal terus menilai formulasi hibrid terbaharu untuk menghasilkan suntikan khas bagi mengekang penularan Omicron dan merangka hala tuju terbaik menjelang Mac.

Katanya, Pfizer akan bersiap sedia menjelang dua bulan lagi untuk mengadakan libat urus dengan pihak kawal selia Amerika Syarikat (AS) mengenai kandungan vaksin yang ditambah baik dan mengetengahkannya di pasaran, malah proses pengeluaran produk terbaharu itu sudah bermula.

Artikel berkaitan

Gempa Turkiye, Syria : Agong dan Permaisuri zahir takziah

Selepas operasi besar-besaran rejim Israel lancar serangan udara ke Semenanjung Gaza

AS tuntut TikTok jual kepentingan

Israel seksa wanita Palestin hingga alami penyakit kronik

Lebih 230 maut, 900 cedera dalam kemalangan kereta api di India

Selepas kemunculan Omicron, Pfizer pada November tahun lalu dilaporkan berkata bahawa pihaknya giat merintis usaha untuk mengeluarkan vaksin khas bagi membendung jangkitan Omicron.

Bourla berkata, syarikat farmaseutikal yang berpangkalan di New York dan menjalin kerjasama dengan rakan strategik dari Jerman, BioNTech SE itu turut mengendalikan ujian penggunaan dos suntikan yang lebih tinggi kadarnya dan meneliti perbezaan jadual dos suntikan.

Beliau berkata, Pfizer akan terus memperuntukkan sumber tambahan kepada unit pembangunan vaksin syarikat berkenaan dan meneroka ruang lain bagi melebarkan penggunaan teknologi penyampai maklumat RNA.

“Jelas (mRNA) adalah suatu teknologi yang sangat berkuasa dan kita ketika ini belum mengoptimumkan sepenuhnya kemampuan berkenaan,” katanya.

Semalam, Pfizer mengumumkan tiga perjanjian untuk membangunkan mRNA yang bakal mengekang COVID-19, penyakit jarang dijumpai dan kanser.

Pfizer juga giat memperluaskan akses kepada produk rawatan COVID-19 secara oral, menerusi Paxlovid.

“Dalam tempoh beberapa minggu, produk ini dapat diperoleh di mana-mana,” kata Bourla. – BLOOMBER

-Berita Harian


0

( Seoul Diselubungi Jerebu Tebal Berbahaya / sumber : Metro)

SELASA, 11 JANUARI
 – Ibu kota Korea Selatan, Seoul diselubungi jerebu tebal berbahaya yang memaksa kerajaan mengeluarkan arahan kecemasan berwaspada buat pertama kali bagi tahun ini, lapor akhbar The Korean Herald kelmarin.

Menurut Pejabat Pengurusan Kualiti Udara Metropolitan (MAMO), tahap ketumpatan habuk ultra halus di Seoul, Wilayah Gyeonggi dan Wilayah Chuncheong Selatan diunjurkan sangat teruk dengan sukatan 76 mikrogram setiap meter padu.

MAMO mengeluarkan arahan kecemasan pada pukul 6 pagi kelmarin untuk mengurangkan operasi di tapak- tapak pembinaan dan jumlah kenderaan di kawasan yang terlibat.

Artikel berkaitan

14 terkorban banjir kilat Turkiye

Cubaan bakar kitab Yahudi dihalang, serlah sikap pilih kasih Sweden

Gempa ranapkan tinggalan sejarah Kota Gaziantep berusia 2,200

Lebih separuh tasik, takungan air di dunia semakin kering

Penduduk Berjanji Berdiri Teguh Selepas Salhiya Dirobohkan

Langkah-langkah berjaga-jaga tersebut berkuat kuasa sehingga 9 malam hari sama.

Pusat ramalan cuaca tempatan mengunjurkan kepadatan habuk ultra halus dalam empat peringkat dengan dua lagi adalah baik (15 ke bawah) dan sederhana buruk (16~35).

Pihak berkuasa negara itu  turut menasihatkan orang ramai supaya tidak keluar rumah jika tidak mempunyai urusan penting dan memakai pelitup muka penapisan tinggi seperti jenis KF 94 jika berada di tempat terbuka. – Agensi

-Harian Metro


Tekanan Terhadap Pembelian Saham Keterlaluan

0

(
Datuk Mazlan Mohamad,
Presiden Persatuan Bekas Pegawai SPRM / sumber : TV Pertiwi)

SELASA, 11 JANUARI
 – Tindakan pelbagai pihak terhadap dakwaan pembelian saham oleh Ketua Pesuruhjaya Suruhanjaya Pencegahan Rasuah Malaysia (SPRM) Tan Sri Azam Baki dilihat keterlaluan.

Presiden Persatuan Bekas Pegawai SPRM Datuk Mazlan Mohamad berkata, tindakan berkenaan boleh menyebabkan keyakinan masyarakat terhadap agensi tunggal pencegahan rasuah negara ini terjejas teruk.

Datuk Mazlan Mohamad,
Presiden Persatuan Bekas Pegawai SPRM berkata :

Artikel berkaitan

Teks Sahih Masih Bahasa Inggeris, Apa Ahli Parlimen Buat?

Ahmad Maslan sebenarnya punca BN kalah PRU15 – Ismail Sabri

Penduduk Di Lima Negeri Diminta Waspada

Beri PReP kepada pasangan homoseksual untuk elak HIV adalah subahat -Mufti

Lelaki Dituduh Bunuh Ibu Yang Badannya Dikerat 15

“Kita yakin kedua-dua institusi berkenaan akan menjalankan siasatan yang bebas, adil dan telus selaras dengan peruntukkan perundangan negara dan menggesa agar kedua-kedua pihak berkenaan dapat menjalankan siasatan mereka dengan memberi keutamaan dan disegerakan”

Mazlan berkata, Persatuan ini berdiri teguh atas prinsip undang-undang bahawa seseorang itu adalah tidak bersalah sehingga dibuktikan sebaliknya oleh proses undang-undang dan bukannya melalui perbicaraan awam atau perbicaraan media.

Persatuan ini juga mempunyai keyakinan yang tinggi ke atas sistem keadilan jenayah negara ini serta proses perundangan yang menjamin ‘maruah’ individu serta organisasi, sebagaimana yang termaktub dalam Perlembagaan Persekutuan

Menurutnya, semua pihak perlu menanti keputusan siasatan dijalankan oleh pihak polis dan Suruhanjaya Sekuriti (SC).

Beliauyakin kedua-dua institusi berkenaan akan menjalankan siasatan yang bebas, adil dan telus selaras dengan peruntukkan perundangan negara dan menggesa agar kedua-kedua pihak berkenaan dapat menjalankan siasatan mereka dengan memberi keutamaan dan disegerakan.


Tiada Vaksin Tamat Tempoh, Kkm Pantau Melalui Vms

0

(
Norhaliza Abdul Halim sebagai Pengarah Kanan Perkhidmatan Farmasi KKM
 / sumber : TV Pertiwi)

SELASA, 11 JANUARI
 – Kementerian Kesihatan (KKM) memantau secara berterusan bekalan dan tarikh luput vaksin COVID-19 yang diterima oleh Pusat Simpanan Vaksin (PSV) dan Pusat Pemberian Vaksin (PPV).

Pengarah Kanan Perkhidmatan Farmasi KKM, Norhaliza Abdul Halim berkata, pemantauan itu dilakukan dengan mengguna pakai Sistem Pengurusan Vaksin (VMS).

 Norhaliza Abdul Halim sebagai Pengarah Kanan Perkhidmatan Farmasi KKM berkata :

Artikel berkaitan

Penerbangan pertama haji dijangka 21 Mei

PN Cari Kaedah Elak Pertembungan Tiga Penjuru

Keluarga mangsa tanah runtuh Batang Kali gesa kerajaan dedah laporan penuh

Jambatan Bagan Datuk-Kampung Sejagop wujudkan 4,000 peluang pekerjaan

Ahmad Zahid Nafi Jadi Calon PM Jika BN Menang

 “Berdasarkan semakan, tiada stok vaksin yang luput dibekalkan kepada PSV atau PPV”

Menurutnya dalam kenyataan merujuk kepada beberapa kiriman dan video yang dimuat naik dan ditularkan di media sosial
berhubung dakwaan vaksin COVID-19 yang diberikan kepada penerima, sama ada telah luput atau hampir luput.

Pengarah Kanan Perkhidmatan Farmasi KKM berkata lagi bahawa :

“Pelanjutan tempoh jangka hayat produk vaksin tersebut hanya akan diluluskan setelah hasil penilaian dapat mengesahkan ia memenuhi keperluan regulatori. Malah, ini juga terpakai kepada semua produk farmaseutikal lain yang sedia berdaftar,”

( Tiada vaksin tamat tempoh, KKM pantau melalui VMS/ sumber : TV Pertiwi)

Norhaliza berkata, NPRA meluluskan permohonan pelanjutan jangka hayat bagi vaksin Comirnaty — Pfizer daripada enam kepada sembilan bulan, vaksin CoronaVac (Sinovac) keluaran China (daripada sembilan kepada 12 bulan) dan vaksin CoronaVac (Sinovac) keluaran Pharmaniaga Lifescience, Malaysia (daripada enam kepada 12 bulan).

Dalam perkembangan lain,
Polis Terengganu menahan seorang doktor sebuah klinik swasta selepas disyaki mengeluarkan sijil suntikan vaksin COVID-19 palsu di Marang, Kuala Terengganu, Sabtu lalu

Ketua Polis Terengganu Rohaimi Md Isa berkata doktor lelaki berusia 51 tahun itu ditahan di kliniknya dalam satu serbuan bersama Jabatan Kesihatan Negeri (JKN) Terengganu selepas mendapat aduan awam mengenai kegiatan itu.


Varian Deltacron Gabungan Antara Delta Dan Omicron

0

( Varian Deltacron gabungan antara Delta dan Omicron/ sumber : TV Pertiwi)

SELASA, 11 JANUARI
 – Varian baharu COVID-19 Deltacron ditemui, Deltacron merupakan gabungan antara varian Delta dan Omicron.

Saintis di Makmal Bioteknologi dan Virologi Molekul telah mengesan 25 individu yang dijangkiti varian itu.

Mereka turut mendapati varian tersebut lebih mudah menjangkiti individu yang sedang dirawat di hospital.

Artikel berkaitan

Naratif dibawa Anwar didakwa gagal tarik sokongan Melayu

Tahanan PATI Filipina paling ramai dalam depot imigresen

Ka Siong sedih makanan di PPS tidak sempurna

Tidak hantar anak ke sekolah, KPM terus nasihati ibu bapa

Wee Ka Siong bawa telur ayam import dan tempatan ke Parlimen

Para saintis di Cyprus percaya mereka telah menemui varian terbaharu COVID-19.

Para saintis turut melaporkan dua simptom berbeza yang ditunjukkan pesakit iaitu konjunktivitis atau ‘pink eye’ dan keguguran rambut.

Manakala kes harian Covid-19 di Malaysia pada 10 Januari merekodkan 2,641 kes berbanding 2,888 pada Ahad.

Ketua Pengarah Kesihatan, Tan Sri Dr Noor Hisham Abdullah, angka terbaharu itu menjadikan jumlah kumulatif di negara ini ialah sebanyak 2juta 788,860 kes.


200,000 Benih Pokok Balak Pelbagai Spesis Musnah

0

( Solehan Saorani, Penolong Pegawai Kanan Pusat Perolehan Biji Benih dan Bahan Tanaman (PPBBBT), Lentang / sumber : TV Pertiwi)

RABU, 12 JANUARI
 – Kejadian banjir sejak akhir tahun lalu memusnahkan lebih 200,000 benih pokok balak pelbagai spesies berusia antara tiga bulan hingga dua tahun.

Penolong Pegawai Kanan Pusat Perolehan Biji Benih dan Bahan Tanaman, Lentang di Bentong, Solehan Saorani berkata kerugian dianggarkan lebih RM4 juta termasuk kemusnahan kemudahan tapak semaian yang terdapat di situ.

”Anak benih berkenaan digunakan untuk projek tanaman semula kawasan ceroboh dan bekas lesen kawasan pembalakan termasuk program menghijaukan semula hutan di Semenanjung.”

– Solehan Saorani, Penolong Pegawai Kanan Pusat Perolehan Biji Benih dan Bahan Tanaman (PPBBBT), Lentang

Beliau berkata kawasan berkenaan adalah laluan kepala air pertemuan Sungai Benus dan hulu Sungai Bentong yang membawa puing dan lumpur dari Janda Baik dan Bukit Tinggi.

Artikel berkaitan

SPRM sahkan Muhyiddin didakwa esok

Wang tidak dituntut berjumlah RM11 bilion

Hampir 23 Juta Populasi Dewasa Malaysia Lengkap Vaksinasi

Video titah Sultan Perak diolah, pihak istana buat laporan polis

SOSMA : Kaji Semula Bukan Hapuskan, Saya Tidak Setuju – Musa Hasan

Jelasnya, anak benih berkenaan digunakan untuk projek tanaman semula kawasan ceroboh dan bekas lesen kawasan pembalakan termasuk program menghijaukan semula hutan di Semenanjung

Tambanhnya, paras banjir setinggi kira-kira 1.9 meter yang membawa bersama lumpur dan pokok yang tumbang, arus air yang deras turut memusnahkan jambatan konkrit yang merentas Sungai Bentong

Menurut Solehan, usaha memulihkan kawasan berkenaan mengambil masa sekurang-kurangnya setahun sekiranya tiada kekangan kelulusan peruntukan kewangan daripada kerajaan pusat

Lentang merupakan tapak semaian terbesar di Semenanjung milik JPSM dan JPNP yang membekalkan pelbagai spesies benih pokok balak antaranya seperti meranti, merbau, perah, keruing, jelutong, kapor dan keladan.


8.03 Juta Individu Selesai Terima Dos Penggalak

0

(8.03 juta individu selesai menerima dos penggalak vaksin COVID-19 / sumber : TV Pertiwi)

RABU, 12 JANUARI
 – Seramai 8.03 juta individu atau 24.6 peratus selesai melengkapkan dos penggalak vaksin COVID-19.

Semalam terdapat pertambahan 218,076 individu melengkapkan suntikan ketiga vaksin tersebut.

( laman COVIDNOW / sumber : TV Pertiwi)

Berdasarkan data portal COVIDNOW, seramai 25.65 juta populasi keseluruhan atau 78.6 peratus yang lengkap divaksinasi.

Artikel berkaitan

Kementerian Kewangan tangguh pelaksanaan tiga duti eksais, cukai di bawah Bajet 2022

Anwar beri tempoh tiga hari untuk Ahli Parlimen Pendang minta maaf

Relawan Muda ISMA-Yayasan Telekom kerjasama program kecemerlangan pendidikan

Muhyiddin tarik balik permohonan pindahkan kes ke Mahkamah Tinggi

KPM sedia Program Lima Minit Antirokok/Vape kekang murid ketagih e-rokok

Manakala, 26 juta individu atau 79.7 peratus daripada populasi keseluruhan telah mendapat sekurang-kurangnya satu dos.

Bagi populasi dewasa, seramai 22.88 juta individu atau 97.8 peratus telah melengkapkan suntikan vaksin COVID-19.

PICK dilancarkan pada 24 Februari lalu bagi memberikan suntikan vaksin kepada rakyat Malaysia untuk membendung pandemik COVID-19 di seluruh negara.

( Kes harian COVID-19 / sumber : TV Pertiwi)

Setelah beberapa hari,  positif covid-19 pada 11 jJanuari merekodkan peningkatan kes kepada 3, 175 kes baharu berbanding pada 10 Januari, 2,641.

Setakat ini, jumlah keseluruhan positif berjumlah 2,792,035 kes kumulatif.

Kemas kini data harian
dan pecahan kes negeri akan dimuat naik di laman portal COVIDNOW selepas tengah malam.


Abu Zahar Kesal Tindakan Enam Anggota LPPR

0

( S
idang media khas yang sama, Tan Sri Abu Zahar  turut menyatakan kekecewaan beliau terhadap enam anggota lembaga LPPR
/ sumber : TV Pertiwi)

RABU, 12 JANUARI
 – Dalam pada itu, menerusi sidang media khas yang sama, Tan Sri Abu Zahar  turut menyatakan kekecewaan beliau terhadap enam anggota lembaga LPPR yang mengeluarkan kenyataan berhubung pemilikan saham Azam Baki tanpa memaklumkan beliau terlebih dahulu.

Menurutnya, beliau percaya kenyataan media itu dilakukan atas dasar reaksi tidak popular daripada satu pihak.

Tan Sri Abu Zahar Ujang, Pengerusi Lembaga Penasihat Pencegahan Rasuah (LPPR) berkata :

Artikel berkaitan

Kerja Pembersihan Dijalankan Pasca Banjir

Guru al-Quran di kampung hanya dibayar RM10 sebulan

Sunway Theme Park Adakan Perkongsian Strategik Bersama PERHILITAN

Asyraf Wajdi Setiausaha Agung UMNO yang baharu

DAP patut tinggalkan PH selepas PRU14 – Shahrir Samad

“…tetapi pada tarikh 8 hb mereka keluarkan kenyataan and they have meeting on themself without tell me. So what can I do? So kenyataan yang dibuat oleh ke enam anggota itu amatlah saya kesali…”

Abu Zahar turut menyatakan kronologi perhubungan beliau bersama ahli-ahli jawatankuasa LPPR sehingga berlakunya ke enam-enam anggota itu mengeluarkan kenyataan media pada 8 Januari 2022.

(Kronologi hubungan dengan ahli jawatankuasa LPPR / sumber : TV Pertiwi)

Menurutnya, pada 7 Januari pada jam 6:19 petang, Datuk Seri Azman Ujang telah menghantar pesan menerusi aplikasi whatsapp yang memberitahu mengenai isu ini yang semakin hangat.

( Kronologi hubungan dengan ahli jawatankuasa LPPR/ sumber : TV Pertiwi)

Kemudian, pada jam 6:22 petang, Datuk David Chua Kok Tee telah memberi maklum balas   kepada Datuk Seri Azman Ujang dan menggesa LPPR mengadakan mesyuarat dan perbincangan segera.

( Kronologi hubungan dengan ahli jawatankuasa LPPR / sumber : TV Pertiwi)

Rentetan itu, pada jam 6:27 petang, Tan Sri Ismail Omar turut memberi maklum balas dan menyatakan perjumpaan akan diadakan pada 11 Januari.

Susulan daripada pandangan dan permintaan itu, Abu Zahar menyatakan persetujuan untuk mengadakan perjumpaan tertutup pada tarikh 11 Januari 2022, jam 10:00 pagi di Pejabat Akademi SPRM di Jalan Duta Kuala Lumpur.

Bagaimanapun katanya, pada 8 Januari 2022,  kesemua enam ahli LPPR tersebut telah mengadakan mesyuarat antara mereka terlebih dahulu tanpa memberitahu beliau dan mengeluarkan kenyataan media.

Dalam pada itu, Abu Zahar menegaskan bahawa siasatan berkaitan dakwaan salah laku membabitkan Azam masih terbuka untuk diteruskan.


Abu Zahar Serah Kedudukannya Kepada Agong

0

(
Pengerusi Lembaga Penasihat Pencegahan Rasuah (LPPR) Tan Sri Abu Zahar Ujang menyerahkan kedudukannya kepada Agong
/ sumber : TV Pertiwi)

RABU, 12 JANUARI
 – Saya bersedia disiasat mana-mana pihak dan saya tiada apa untuk dilindungi.

Demikian ketegasan Pengerusi Lembaga Penasihat Pencegahan Rasuah (LPPR) Tan Sri Abu Zahar Ujang hari ini, bahawa beliau bersedia untuk disiasat oleh mana-mana pihak dan organisasi
berhubung dakwaan pemilikan saham dan kepentingan dalam syarikat oleh Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki.

Beliau juga menyerahkan kepada budi bicara mutlak kerajaan dan Yang di-Pertuan Agong untuk menentukan kedudukannya sebagai pengerusi LPPR.

Artikel berkaitan

Nga Kor Ming salah bawa masuk pakar perumahan

Belanjawan 2023 negeri Johor dibentang esok

Jawatankuasa khas kaji kedudukan, pengiktirafan Leftenan Adnan perlu ditubuhkan

Pakej perkahwinan, pertunangan dan pakaian sekolah akan diperkenal

Lelaki tabur paku ditahan polis

Tan Sri Abu Zahar Ujang
, Pengerusi Lembaga Penasihat Pencegahan Rasuah (LPPR) berkata :

“…sukacita saya menegaskan saya bersedia untuk mana-mana pihak menyiasat saya pada bila-bila masa. I have nothing to hide kerna apa yang saya tekankan ini demi Allah benar belaka…”

Beliau berkata demikian menerusi sidang media khas yang diadakan di Ibu Pejabat Suruhanjaya Pencegahan Rasuah Malaysia (SPRM).

Abu Zahar menegaskan, kedudukan Institusi SPRM adalah lebih penting dan mendapat sokongan daripada rakyat, yang tujuan utamanya memerangi gejala rasuah dan salah guna kuasa tanpa khuatir “without fear or favour”.

Tambahnya, beliau tetap dengan pendirian untuk tidak berkompromi dengan mana-mana salah lagu rasuah di semua peringkat.


Ada Pihak Cuba Bunuh Karakter Azam Baki – MCW

0

(
Jais Abdul Karim, Presiden Pemerhati Rasuah Malaysia (MCW)
 / sumber : TV Pertiwi)

RABU, 12 JANUARI
 – Dakwaan pemilikan saham dan kepentingan dalam syarikat oleh Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki dianggap sengaja diperbesarkan.

Presiden Pemerhati Rasuah Malaysia, Jais Abdul Karim berkata, dakwaan tersebut sengaja dilemparkan bagi membunuh karektor Azam Baki dan memburukkan imej SPRM.

Beliau berkata, rakyat Malaysia sepatutnya menyokong penuh Azam Baki dan SPRM bagi membawa pemuka rasuah membawa ke muka pengadilan secepat mungkin.

Artikel berkaitan

Bahang Hari Pengundian Makin Terasa

11 Tahun Menetap, Kali Pertama Alami Banjir

PHEB Akan Adakan Perarakan Pedati Berhala Walau Dilarang

UKM Bantu Pelajar Baharu &  Pelajar B40 Lanjut Pengajian

Astro Radio Catat Peningkatan Jumlah Pendengar Melebihi 16 Juta

Jais Abdul Karim, Presiden Pemerhati Rasuah Malaysia (MCW) berkata :

“Isu yang membabitkan Tan Sri Azam baki ini bukanlah satu isu kes rasuah atau salah guna kuasa atau tidak termasuk dalam sebarang kesalahan jenayah dalam negara ianya sengaja diperbesarkan untuk menimbulkan kemarahan rakyat dengan jelas pembelian saham bukanlah suatu perkara yang luar biasa atau baharu kepada penjaat awam atau rakyat malaysia secara keseluruhannya dan sebagai ketua pesuruhjaya SPRM beliau pasti akan berdepan dengan ugutan dan ancaman dari pelbagai sudut berbagai teori konspirasi jelas kelihatan dalam kes ini bagai MCW rakyat Malaysia patut menyokong belaiu bagi membawa pemuka rasuah membawa kemuka pengadilan secepat mungkin itulah sebabnya kenapa ada usaha untuk membunuh karektor beliau.”

Tambah Jais, kontroversi yang melanda Azam berhubung pemilikan saham, selepas beliau mengaku adiknya Nasir Baki menggunakan akaun perdagangan miliknya untuk membeli lebih dua juta saham dan waran dua syarikat pada 2015 dan 2016 adalah bukan kesalahan dalam peraturan.

Jelasnya, tindakan itu adalah perkara normal yang berlaku dan siasatan oleh pihak Suruhajaya Securiti Malaysia (SC) mendapati tiada kesalahan dalam perkara ini.

“Kami difahamkan bahawa Tan Sri Azam Baki terlibat dalam jual beli saham atau mempunyai akaun sejak tahun 2009 dan kali terakhir beliau buat trading saham ini pada tahun 2016 dan dari segi peraturan tiada suatu kesalahan pun yang beliau lakukan apabila adik beliau membeli saham tersebut menggunakan akaun beliau jadi ini adalah satu perkara normal yang pihak suruhanjaya sekuriti pun siasat dia dapati tiada kesalahan pun dalam perkara ini jadi ini adalah perkara yang cuba dibesar-besarkan oleh orang yang berusaha membunuh karakter beliau sekarang ini.”

Sebelum ini menurut kenyataan SC, di bawah Seksyen 25 Akta Perindustrian Sekuriti (Depositori Pusat) 1991 (SICDA), setiap akaun sekuriti yang dibuka dengan depositori pusat mestilah atas nama pemilik sekuriti yang didepositkan atau atas nama penama yang diberi kuasa

SC mahu mendapatkan penjelasan daripada Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki berhubung pemilikan sahamnya dalam beberapa syarikat


0

( Indonesia, India Hantar Bantuan Ke Afghanistan/ sumber : TV Pertiwi)

RABU, 12 JANUARI
 – Indonesia dan India menyertai negara-negara lain dalam membantu rakyat Afghanistan menghadapi keadaan musim sejuk melampau dan kekurangan makanan.

Berikutan arahan Presiden Joko Widodo sebagai respons kepada keadaan yang semakin meruncing di Afghanistan, dua pesawat Garuda Indonesia yang membawa bantuan kemanusiaan termasuk 65 tan makanan berlepas ke Kabul pada awal Ahad.

“Indonesia akan terus memperkukuh dan menyumbang ke arah diplomasi kemanusiaan. Bagi Indonesia, keselamatan dan kesejahteraan rakyat akan sentiasa menjadi keutamaan,” ciap Menteri Luar Retno Marsudi di Twitter.

Artikel berkaitan

WHO Jangka Omicron Bakal Jangkiti Separuh Eropah

Bedilan bom, peluru menghiasi Aidilfitri di Sudan

Tunjuk Perasaan Di Sudan Catat Kematian Pertama

Sudan : 459 maut, 4,072 cedera akibat konflik bersenjata

Tindakan Israel serbu Al-Aqsa hina sensitiviti umat Islam sedunia

Sebelum itu, India menghantar dua tan ubat-ubatan penting ke Hospital Indira Gandhi di Kabul, bantuan peringkat ketiga yang dihantar ke negara itu sejak Disember 2021.

Negara itu menerbangkan ubat-ubatan melalui Dubai pada Jumaat lalu, kerana tiada penerbangan terus antara India dan Afghanistan ketika ini, sebelum diserahkan kepada wakil Pertubuhan Kesihatan Sedunia.

“Dalam beberapa minggu akan datang, kami akan membekalkan lebih banyak kumpulan bantuan kemanusiaan yang terdiri daripada ubat-ubatan dan bijirin makanan kepada Afghanistan,” lapor media dalam talian memetik kementerian hal ehwal luar India.

Bulan lalu, kerajaan India membenarkan penerbangan sewa khas yang mengangkut 1.6 tan ubat-ubatan dan pada 1 Jan menghantar 500,000 dos vaksin Covid-19 ke negara itu.

Kumpulan kemanusiaan bebas, ACAPS berkata, akses kepada perkhidmatan kesihatan adalah sangat mencabar di Afghanistan.

-Sinar Harian